
LITERATURA  de  propaganda  religioasa. 

Arătasem  în  numărul  trecut  al  acestei  reviste  primejdia  ce 
a  început  deja  să  ne  ameninţe  pe  urma  înstrăinării  intelectualilor 
noştri  de  credinţa  religioasă.  Dar  nu  e  destul  să  ne  oprim  numai 
la  această  constatare  dureroasă,  ci  trebue  să  ne  gândim  şi  la 
mijloacele  necesare  pentru  a  îndreptă  răul. 

Sunt  multe  acele  mijloace,  căci  pe  multe  căi  poţi  influinţâ 
în  direcţie  religioasă  sufletele  oamenilor.  In  numărul  nostru  trecut 
am  amintit  pe  cele  mai  însemnate  dintre  ele,  dând  făgăduinţa 
de  a  reveni  la  fiecare  îndeosebi.  De  data  aceasta  vreau  să  atrag 
atenţiunea  asupra  literaturii  de  propagandă  religioasă,  Ia  care 
până  acum  noi  ne-am  gândit  foarte  puţin. 

In  alte  biserici  şi  Ia  alte  popoare,  cari  au  ajuns  să  înţeleagă 
mai  bine  decât  noi  taina  conducerii  sufletelor  în  cele  religioase, 
o  întreagă  literatură  străbătută  de  spirit  creştin  stă  în  serviciul 
acestui  scop.  Novele,  povestiri,  romane,  drame  etc.,  cu  diferite 
subiecte,  duc  sămânţa  învăţăturilor  lui  Cbristos  în  toate  păturile 
societăţii.  Apar  biblioteci  întregi  cu  asemenea  scrieri  potrivite 
pentru  cetitori  din  toate  clasele  sociale,  de  ambele  sexe  şi  de 
diferite  vârste.  Pe  un  preţ  bagatel  capeţi  o  lectură  foarte  edifi¬ 
catoare. 

Cât  bine  se  răspândeşte  pe  această  cale!  O  mamă,  care  se 
îngrijeşte  nu  numai  ca  copilul  ei  să  fie  bine  hrănit  şi  bine  îm¬ 
brăcat,  ci  mai  ales  ca  să  fie  bine  crescut,  văzând  cu  durere  cum 
se  iveşte  în  desvoltarea  odorului  ei  un  defect  careu  ameninţă 
frumseţea  caracterului,  între  alte  măsuri  de  îndreptare  îi  va  pune 
în  mână  şi  o  lectură  potrivită  să-i  aducă  aminte  şi  să-l  preocupe 

de  virtutea  care-i  trebueşte.  Dascălul,  profesorul,  catihetul  con- 
ştiu  de  chemarea  sa,  prin  ce  ar  putea  să  povăţuească  pe  elevi, 
ca  ei  să-şi  întrebuinţeze  timpul  liber  cu  mai  mult  folos,  decât 
trezindu-le  interesul  şi  dragostea  de  a  ceti  scrieri  cu  conţinut 
moralizator.  Educatorul  înţelept  trebue  să  se  gândească  la  mij¬ 
loacele  de  lipsă  pentru  a  îndrumă  pe  elevii  săi  în  cele  bune  şi 
atunci  când  el  nu  petrece  în  mijlocul  lor.  Dar  preotului,  câte 
ocazii  nu  i-se  dau  ca  să  aducă  vorba  de  publicaţiile  bune  din 
literatura  creştină,  să  Ie  recomande  şi  răspândească  cu  zel?  In 
conversaţii  zilnice,  când  cercetează  pe  bolnavi,  în  predici  chiar, 
el  îşi  poate  aduce  aminte  de  acest  lucru,  care  astăzi  trebue  să 
facă  parte  din  sfera  chemării  preotului  luminat.  Şi  nu  numai  pre¬ 
otul,  ci  toţi  aceia  cari  simt  binefacerile  religiunii,  au  datoria  mo¬ 
rală  să  contribue  Ia  răspândirea  şi  întărirea  adevărurilor  ei  în 
sufletele  altora,  făcând  propagandă  şi  prin  scrieri  corespunzătoare 
acestui  scop. 

A  sosit  timpul  să  începem  o  asemenea  lucrare  şi  la  noi. 
Altfel  înzadar  ne  tânguim  mereu,  că  intelectualii  noştri  nu  cer¬ 
cetează  biserica  şi  nu  vin  la  sfintele  taine  a  mărturisirii  şi  cumi¬ 

necăturii.  Numai  prin  actele  cultului  extern,  săvârşite  şi  acestea 
de  multeori  fără  pietatea  cuvenită,  astăzi  nu-i  mai  poţi  însufleţi 
pentru  credinţă  şi  legă  de  biserică.  Trebue  să  le  trezim  şi  cul¬ 
tivăm  mai  întâi  conştiinţa  religioasă,  căci  numai  având  îndem¬ 
nurile  acesteia  vor  împlini  şi  cele  din  afară  ale  legii.  Iar  îti  scopul 

cultivării  conştiinţelor  religioase  nu  ne  putem  lipsi  de  mijloacele 
acomodate  împrejurărilor  şi  trebuinţelor  timpului  nostru.  Astăzi 
nu  mai  poţi  câştigă  o  biruinţă,  când  pleci  în  luptă  numai  cu 
armele  veacurilor  trecute.  Astfel  şi  ostaşii  lui  Christos,  dacă  e 
să  purtăm  cu  succes  lupta  sfântă  pentru  întronarea  împărăţiei  lui 
Dumnezeu  între  oameni,  trebue  să  ne  alegem  armele  corespun¬ 
zătoare  cerinţelor  vremii. 

Contrarii  credinţii  înţeleg  aceasta,  de  aceea  nu  lasă  neîntre¬ 
buinţat  nici  un  mijloc  ca  să  facă  curs  ideilor  lor  între  oameni. 
Prin  presa  zilnică,  prin  foiletoane,  prin  reviste  şi  scrieri  literare 
de  tot  felul,  ei  lucrează  cu  un  zel  vrednic  de  o  cauză  mai  bună. 
Câtă  otravă  pentru  suflete  nu  se  vinde  astăzi  pe  piaţa  largă  a 
publicităţii !  Să  nu  creadă  cineva  că  în  clasa  intelectualilor  noştri 
ea  nu  ar  fi  pătruns.  A  pătruns  prin  tiparurile  străine,  cari  în 

multe  familii  de  ale  noastre  sunt  cetite  cu  aviditate.  Mi  s’a  dat 
să  văd  circulând  din  mână  în  mână  asemenea  publicaţii  străine, 
chiar  foiletoane  tăiate  din  ziarele  budapestane,  pline  cu  otravă 
sufletească.  Şi  cum  educaţia  religioasă  mai  ales  a  celor  cari 
arată  interes  faţă  de  astfel  de  lecturi  e  şubredă,  ajunge  să  ce¬ 
tească  azi  o  glumă  plină  de  ironie,  mâne  o  batjocură  hulitoare 
ia  adresa  credinţii  şi  a  bisericii,  ca  să  se  înstrăineze  cu  totul 
de  ele.  Unora  ca  acestora  le  poţi  tot  spune  să  vină  ia  bise¬ 
rică  şi  să  se  apropie  de  sfintele  taine,  căci  urechi  au  —  dar  nu  aud. 
Trebue  să  dai  sufletelor  direcţie  spre  Dumnezeu,  ca  să  iubească 
podoaba  casei  sale. 

Ei  bine,  noi  nu  vom  putea  face  această  operă  de  educaţie 
creştinească,  dacă  vom  privi  nepăsători  cum  alţii,  prin  scrisul  lor, 
se  fac  stăpâni  pe  suflete.  Ne  trebue  şi  nouă  o  literatură  creştină, 
ca  să  combatem  răul  şi  să  aşezăm  binele  în  locul  lui.  Dacă  de¬ 
ocamdată  ne  lipsesc  scrierile  originale  cu  acest  caracter,  ne  vom 
mulţumi  şi  cu  traduceri  bune  din  alte  limbi.  Pe  lângă  unele  în¬ 
ceputuri  uitate  de  mai  nainte,  în  anii  din  urmă  au  apărut  câteva 
traduceri  foarte  potrivite  pentru  o  propagandă  religioasă  în  clasa 
cultă.  Mă  gândesc  la  cele  două  romane  religioase  ale  lui  Sien- 
kievvicz:  Qao  vadis?  şi  Să-l  urmăm!  cari  aparţin  literaturii  uni¬ 
versale.  De  curând  a  apărut  Fabiola  sau  biserica  din  catacombe, 
de  cardinalul  Wiseman,  un  roman  al  cărui  subiect  e  luat  din 
vieaţa  creştinilor  din  timpul  persecuţiei  de  sub  împăratul  Diocle- 
ţian.  Foarte  instructiv  este  romanul  social  Pe  urmele  lui  Hristos 
(2  părţi),  tradus  de  P.  S.  Sa  arhiereul  Nicodem  Munteanu  după 
prelucrarea  datorită  preotului  rus  Gr.  Petrov.  In  acest  roman 
găsim  o  admirabilă  interpretare  a  principiilor  moralei  creştine  în 
mijlocul  referinţelor  culturale  şi  sociale  de  astăzi.  încă  în  a.  1898 
a  apărut  la  Blaj  romanul  Ben  Hur  sau  zilele  lui  Mesia,  de  Lewis 
Wallace  (în  2  tomuri). 

S’a  făcut  un  bun  început  şi  cu  două  biblioteci  de  propa¬ 
gandă  creştină.  Una  e  «Biblioteca  educativă»,  care  apare  sub  în¬ 
grijirea  alor  4  profesori  dela  facultatea  teologică  din  Bucureşti. 
Până  acum  a  publicat  frumosul  roman  Eustatiu  Placid,  tradus 
de  pr.  C.  Iordăchescu,  şi  Socialistul ,  o  povestire  tradusă  de  G. 
lonescu.  A  doua  e  «Biblioteca  bunului  creştin»,  în  care  harnicul 
arhiereu,  P.  S.  Sa  Nicodem  Munteanu,  a  publicat  până  acum  5 

3* 


36 


numere,  conţinând  lucruri  bune,  îndeosebi  Crâşma  trează  şi 
Argatul  lui  moş  Procopie  (aceasta  şi  pentru  popor),  două  istori¬ 
siri  tălmăcite  după  Gr.  Petrow.  Aceste  două  biblioteci  merită  o 
cât  mai  mare  răspândire  printre  meseriaşi,  tinerimea  din  licee,  în 
şcoalele  de  fete  şi  în  sânul  familiilor. 

Edificătoare  pentru  oricine,  dar  mai  ales  pentru  preoţi  şi 
candidaţi  de  preoţi,  e  povestirea  In  slujba  adevărată  de  I.  N. 
Potapenko,  apoi  Un  mare  păstor  şi  Nu  din  partea  aceia,  sau 
datorie  de  episcop,  ambele  tălmăcite  după  Gr.  Petrow.  N’ar  trebui 
să  existe  în  biserica  noastră  nici  un  singur  preot,  care  să  nu  fi 
cetit  îndeosebi  pe  cea  dintâi  (costă  ’60  bani)  dintre  aceste  trei 
povestiri. 

Mamele  din  clasa  noastră  cultă  cu  greu  vor  găsi  o  lectură 
mai  folositoare  decât  Mama  sf.  (noi  zicem  fericitului)  Augustin  de 
episcopul  Bougaud,  tipărită  cu  îngrijirea  părintelui  Dr.  E.  Dăianu. 

Acest  început  îmbucurător  de  a  traduce  scrieri  de  propa¬ 
gandă  religioasă  în  limba  noastră,  trebue  continuat.  S’ar  găsi  şi 
la  noi  traducători  destul  de  buni,  numai  trebue  să  ne  preocupe 
chestia.  Eu  am  făcut  cu  un  fost  elev  al  seminarului,  astăzi  preot 
de  curând  sfinţit,  o  încercare  bunişoară.  La  o  asemenea  lucrare 
folositoare  s’ar  putea  angaja  şi  alţi  preoţi  de  ai  noştri,  chiar  dacă 
traducerile  ce  ni  le-ar  da  ar  trebui  să  treacă  prin  revizia  unui 
bun  cunoscător  al  limbei  noastre;  tot  asemenea  catiheţii,  profe¬ 
sori  dela  liceele  şi  seminariile  noastre.  Ce  e  drept,  nu  e  lucru 
uşor  să  faci  traduceri  bune  dintr’alte  limbi,  dar  lucrând  cu  în¬ 
grijire  şi,  în  caz  de  lipsă,  având  şi  ajutorul  cuiva  mai  iscusit  în 
manuarea  condeiului,  se  pot  învinge  greutăţile.  In  câţiva  ani  am 
avea  măcar  ceeace  ne  este  mai  neapărat  de  lipsă  şi  în  această 
privinţă,  mai  ales  dacă  s’ar  face  o  înţelegere  pentru  o  lucrare 
cu  sistem  între  cei  dornici  de  lucru.  Prin  o  astfel  de  literatură, 
care  prin  o  formă  frumoasă  ar  face  să  se  strecoare  în  suflete 
învăţăturile  creştine,  s’ar  pregăti  în  măsură  însemnată  terenul 
pentru  aplicarea  celorlalţi  factori  de  educaţie  religioasă-moraiă, 
iar  ideile  stricăcioase,  cari  încep  să  pătrundă  şi  în  sânul  societăţii 


noastre,  le-am  combate  şi  alungă.1 


Dr.  Nicolae  Bălan . 


1  Toate  scrierile  amintite  în  acest  articol  se  pot  Comanda  dela  Librăria  arhidiecezană. 


—  37  — 

TAINA  P  O  CĂ  IN  ŢII. 

IV. 

întrebările  se  vor  pune  în  rândul  poruncilor  şi  ar  fi  cele 
mai  potrivite  următoarele: 

Spune-mi  fiule,  că  în  adevăr  ai  venit  la  mărturisire  pentru 
a  te  curăţi  de  păcate,  sau  pentrucă  eşti  dedat  a  o  face  aceasta 
în  timpul  acesta,  pentru  a  satisface  unui  obiceiu?  Iţi  pare  rău 
de  păcatele  săvârşite  şi  te  căeşti  din  toată  inima?  Nădăjdueşti 
dela  Dumnezeu  iertarea  păcatelor?  Nu  cumva  păcătueşti  chiar 
prin  necredinţă  în  provedinţa  lui  Dumnezeu?  în  minunile  Lui 
şi  în  a  Lui  îndurare?  Nu  cumva  te  îndoeşti  despre  adevărurile 
învăţăturilor  lui  Dumnezeu,  despre  sfinţenia  tainelor  şi  a  rân- 
dueliîor  bisericeşti,  sau  nu  aparţii  în  taină  unei  secte  ?  Cinsteşti 
sfinţii  îngeri  şi  îndeosebi  pe  Maica  Domnului,  ca  una,  ce  e  ru¬ 
gătoare  pentru  noi,  şi  te  rogi  de  ea,  ca  să  se  roage  şi  pentru 
tine?  Nu  cumva  ai  cerut  ajutor  dela  duhuri  necurate,  căutând 
a  te  pune  în  legătură  cu  ele,  şi  nu  umbli  cu  farmece  şi  cu  des¬ 
cântece,  punându-te  în  contact  cu  astfel  de  vrăjitori?  Nu  cumva  pui 
pond  pe  visuri  deşerte,  pe  darea  cu  cărţi,  pe  întimpinări,  întâm¬ 
plări  şi  alte  presemne?  Nu  te-ai  lenevit  întru  învăţarea  şi  pă¬ 
trunderea  adevărurilor  divine?  Nu  defaimi  şi  desconsideri  sfânta 
Scriptură  şi  cărţile  sfinţilor  părinţi?  Nu  iai  în  deşert  cuvintele 
sfinte  şi  nu  le  întrebuinţezi  făcând  haz  şi  batjocură  din  ele?  Nu 
iubeşti  vre-o  persoană  sau  vre-un  lucru  mai  mult  ca  pe  Dum¬ 
nezeu  ?  Eşti  aplicat  a  te  aduce  pe  tine  şi  tot  ce  ai  tu  aici  pe  pământ  ca 
jertfă  pentru  voia  lui  Dumnezeu?  Pui-ţi  nădejdea  în  cineva  sau 
în  ceva  cu  desconsiderarea  lui  Dumnezeu?  N’ai  păcătuit  prin 
încrederea  prea  mare  în  puterile  proprii,  în  virtuţile  sau  bogăţiile 
proprii,  în  loc  de  încrederea  în  îndurarea  şi  milostenia  lui  Dum¬ 
nezeu?  N’ai  desconsiderat  un  adevăr  clar  şi  desluşit  cu  privire 
la  credinţă,  votând  sau  susţinând  contra  convingerii  proprii  vre-un 
lucru?  Mulţămeşti  lui  Dumnezeu  pentru  tot  şi  toate  din  inimă 
curată?  Nu  cumva  te  revolţi  vre-odată  contra  lui  Dumnezeu  şi 
blastemi  sau  sudui  lucrurile  şi  făpturile  Iui  Dumnezeu  şi  ale  prove- 
dinţii  divine?  Nu  cumva  ai  păcătuit  din  iubire  cătră  unii  sau 
alţii,  sau  din  dorinţă  de  a  te  face  unora  plăcut,  cauzând  însă 
altora  nedreptăţi  şi  pagube  şi  călcând  astfel  legea  lui  Dumnezeu  ? 

Acestea  cu  referinţă  la  prima  poruncă. 

întrebările  la  porunca  a  Il-a  ar  fi  următoarele: 

Nu  cumva  te-ai  închinat  la  vre-o  făptură  a  lui  Dumnezeu 
sau  la  vre-un  lucru?  Ai  în  casa  ta  icoane  sfinte?  Nu  te  ru¬ 
şinezi  aţi  mărturisi  credinţa  faţă  de  alţii?  «Tot  cel  ce  mă  va 
mărturisi  pe  mine  înaintea  oamenilor,  mărturisi-l-voiu  şi  eu  pe  el 
înaintea  Tatălui  meu,  carele  este  în  ceriuri;  iară  cel  ce  se  va  le¬ 
pădă  de  mine  înaintea  oamenilor,  şi  eu  mă  voiu  lepădă  de  el 
înaintea  Tatălui  meu,  carele  este  în  ceriuri  >.  Mat.  X,  32 — 34. 
«Că  oricine  se  va  ruşină  de  mine  şi  de  cuvintele  mele,  şi  fiul 
omenesc  se  va  ruşina  de  acesta,  când  va  veni  întru  mărirea  sa 
şi  a  Tatălui  şi  a  sfinţilor  îngeri*.  Luca  IX,  26.  Nu  desconsideri 
lucruri  sfinte,  ca  apa  sfinţită,  anafora?  Te  cumineci  mai  de  mul- 
teori  şi  cu  evlavie?  Nu  eşti  rob  al  desfătărilor  pământeşti,  a  în- 
gânfării,  a  sgârceniei,  a  nesaţiului  în  beutură  şi  mâncare,  precum 
şi  al  altor  plăceri?  N’ai  păcătuit  prin  o  supunere  servilă  timpului 
de  azi  şi  obiceiurilor,  cari  de  multeori  sunt  păgubitoare  pentru 
curăţenia  conştiinţei  şi  a  vieţuirii  creştineşti? 

Cu  referinţă  la  a  IlI-a  poruncă  ar  fi  de  întrebat: 

N’ai  jurat  strâmb  pe  numele  lui  Dumnezeu?  Şi  dacă  nu 
strâmb,  dar  totuş  pentru  lucruri  neînsemnate  şi  fără  a  fi  silit, 
numai  din  uşurătate  sau  din  obiceiu  rău?  Nu  cumva  nu  ţi-ai 
împlinit  vre-un  jurământ  sau  vre-o  făgăduinţă  solemnă?  Nu 
cumva  ai  cerut  ajutorul  lui  Dumnezeu  şi  al  sfinţilor  îngeri  la 
lucruri  rele?  N’ai  cugetat  batjocoritor  sau  despreţuitor  despre 
lucruri  sfinte,  sau  ai  vorbit  şi  ai  lucrat  astfel  ? 

La  porunca  a  IV-a  am  pune  întrebările  acestea: 

Ţii  la  sfinţenia  duminecilor  şi  a  sărbătorilor  prin  mergerea 
regulată  la  biserică?  Ceteşti  sfânta  Scriptură  şi  urmezi  învăţă¬ 
turilor  ei  prin  vieţuirea  şi  lucrările  tale?  Ţii  posturile  prescrise 
de  biserică,  rugăciunile  şi  alte  rânduieli  ale  ei?  Dacă  cu  consi¬ 
derare  la  sănătate,  oficiu,  etate  sau  alte  împrejurări,  eşti  împe- 
decat  a  posti,  dator  eşti  a  posti  sufleteşte,  aşa  că  te  reţii  mai 
mult  ca  altădată  dela  a  vorbi  de  rău  şi  a  micşoră  pe  deaproa- 
pele;  că  cauţi  mai  aies  atunci  a  face  bine  deaproapelui  şi  mai 
ales  aceluia,  pentru  care  şi  aşa  vieaţa  întreagă  e  un  post.  Nu 
cumva  te  leneveşti  în  zilele  de  lucru,  petrecând  timpul  în  trân¬ 
dăvie,  în  plăceri  deşerte  şi  ospeţe? 

La  porunca  a  V-a  ar  fi  următoarele  întrebări: 

N’ai  păcătuit  prin  neascultarea  şi  necinstirea  părinţilor,  prin 
oprirea  hranei  şi  a  celor  de  lipsă,  mai  ales  în  timpul  neputinţelor 
şi  a  slăbiciunilor,  sau  după  moartea  lor  prin  aceea,  că  nu  ai  făcut 
nimic,  nici  o  milostenie,  nici  o  rugăciune  pentru  odihna  sufletului 
lor?  N’ai  fost  prea  dur  faţă  cu  ei  cu  vorba  şi  cu  fapta?  îţi  creşti 
copiii  în  frica  lui  Dumnezeu  şi  îi  înveţi  cele  de  folos?  Nu  le-ai  dat 
vre-un  exemplu  rău  prin  vorbe  sau  prin  fapte?  Nu  eşti  prea 
aspru  cu  copiii  tăi,  cu  nevasta  ta  şi  cu  casnicii  tăi?  Porţi  grije 
de  ei,  nu  numai  faţă  de  cerinţele  trupeşti,  ci  mai  ales  faţă  de 
cele  sufleteşti,  sau  le  demânzi  chiar  lucruri,  cari  sunt  contra  porun¬ 
cilor  lui  Dumnezeu?  Eşti  supus  deregătoriilor  lumeşti  şi  bisericeşti? 

In  legătură  cu  porunca  a  Vl-a  ar  fi: 

N’ai  omorît  pe  cineva  intenţionat  sau  neintenţionat,  mijlocit 
sau  nemijlocit,  prin  încordare  peste  puteri,  prin  chinuri  etc?  N’ai 
adus  pe  cineva  la  sinucidere  prin  urmărire,  prin  apăsare,  prin 
ameninţare?  N’ai  provocat  pe  cineva  la  duel?  N’ai  dat  anză  la 
vre-o  provocare?  N’ai  săvârşit  vre-un  omor  sufletesc  prin  vătă¬ 
mare,  ură  sau  duşmănie?  Să-ţi  dai  bine  seama  că  Dumnezeu  nu  pri¬ 
meşte  nici  o  jertfă,  nici  o  rugăciune,  dela  cela  ce  are  în  inima 
sa  stăpân  ura  şi  duşmănia  împotriva  altora !  N’ai  omorît  animale 
fără  cauză,  numai  şi  numai  să  te  desfătezi  la  chinurile  lor?  Sf. 
Scriptură  fericeşte  pe  ceice  au  milă  cu  animalele  şi  poartă  grije 
de  ele.  Nu  ţi-ai  ruinat  sănătatea  prin  prea  mare  încordare  Ia  lucru, 
prin  nesaţiu  în  beuturâ  şi  mâncare,  sau  prin  alte  patimi?  N’ai 
cugetat  vre-odată  Ia  sinucidere?  Vieaţa  nu  e  a  omului,  ci  a  lui  Dum¬ 
nezeu,  care  ne-a  dat-o;  ea  e  asemenea  unei  sentinele,  care  numai 
atunci  se  poate  mută  dela  locul  ei,  când  ceice  a  pus-o,  o  rechiamă. 
Adevărata  măreţie  a  sufletului  constă  în  a  purtă  cu  resignaţiune 
orice  dureri  şi  năcazuri,  nu  a  fugi  de  ele  cu  laşitate. 

Până  suntem  în  vieaţă  cu  trupul,  putem  aduce  sufletului 
moarte  prin  astfel  de  păcate,  prin  cari  îi  răpim  pentru  totdeauna  îndu¬ 
rarea  lui  Dumnezeu,  aşa  de  exemplu  prin  o  încăpăţînată  împotrivire 
faţă  de  adevărul  recunoscut,  prin  o  înrăutăţită  stăruinţă  în  păcate, 
prin  o  desăvârşită  nepărere  de  rău  şi  prin  nepocăinţă,  prin  des- 
nădăjduire  şi  alte  asemenea  acestora.  Nu  cumva  şi  tu  ai  căzut 
în  asemenea  păcate? 


L 

La  muieri  ar  mai  fi  şi  aceste  întrebări  de  pus:  Nu  cumva 
ai  omorît  sămânţa  în  tine,  pentru  a  te  feri  de  neplăceri  ?  în  sf. 
Scriptură  copiii  se  privesc  ca  un  dar  dela  Dumnezeu,  ca  un  noroc, 
ca  o  binecuvântare  a  părinţilor,  ca  toiag  la  boală  şi  bătrâneţe. 
Mântuitorul  zice:  «Nu  le  daţi  sminteală,  căci  îngerii  lor  văd  pu¬ 
rurea  faţa  Tatălui  meu,  care  este  în  ceriuri». 

Faţă  cu  un  judecător  sau  primar  ar  mai  fi  următoarele  în¬ 
trebări  : 

Nu  cumva  ai  osândit  în  cunoştinţă  de  cauză  pe  nevino¬ 
vaţi,  ori  ai  scăpat  pe  vinovaţi?  Cine  judecă  peste  altul,  totdeauna 
să-şi  aducă  aminte,  că  şi  peste  el  este  alt  judecător,  care  nu  pri¬ 
veşte  în  faţa  nimănui  şi  zice:  «A  mea  e  răsbunarea,  eu  vreau  să 
răsplătesc». 

Venind  la  porunca  a  VII-a  ar  fi  cam  minatoarele  de  observat 
şi  de  întrebat: 

Despre  păcatele  împotriva  acestei  porunci  zice  sf.  apostol 
Pavel  că  «ruşine  este  a  le  şi  grăi»  (Efes.  V,  12).  Pentru  a  nu  călca 
porunca  aceasta  trebue  să  ne  ferim  de  tot  luxul,  de  toată  trân¬ 
dăvia,  să  lepădăm  nesaţul  în  beutură  şi  în  mâncare,  mai  cu  seamă 
să  ne  ferim  de  beţie  despre  care  zice  sf.  apostol  Pavel,  că  ’n  ea 
e  fărădelegea  (Efeseni  V,  18). 

Te-ai  ferit  cu  toată  tăria  de  aceste  trepte  ducătoare  la  pă¬ 
catul  acesta? 

Te-ai  ţinut  în  juneţe  şi  până  a  nu  te  căsători  (în  genere  în 
afară  de  căsătorie)  în  curăţenie  şi  în  castitate?  Nici  când  să  nu 
uităm,  că  trupul  nostru  e  un  lăcaş  al  Duhului  sfânt,  sfinţit  prin 
sfintele  taine  şi  închinat  lui  Dumnezeu.  Sf.  Pavel  zice:  «au  doară 
luând  mădulările  Iui  Christos,  le  voiu  face  mădulări  curviei?  Să 
nu  fie!»  (1  Cor.  VI,  15).  în  căsătoria  ta  ţi-ai  păstrat  credinţa? 
Legea  noastră  cea  creştinească  se  deosebeşte  de  celelalte  reli- 
giuni  mai  ales  şi  prin  aceea,  că  cere  dela  credincioşii  săi  păstrarea 
credinţei  între  soţi,  după  asemănarea  legăturii  dintre  Christos  şi 
biserică.  Nici  nu  e  iertat  să  uităm,  că  am  făcut  un  jurământ  în 
biserică  înaintea  lui  Dumnezeu,  pe  care  să  nu  1  facem  de  batjo¬ 
cură  şi  să  ne  nizuim  ca  cu  cununa,  cu  care  ne-am  cununat,  cu 
aceea  odinioară  să  putem  păşi  curaţi  şi  nepătaţi  şi  înaintea  lui 
Dumnezeu. 


La  porunca  a  VIII- a  sunt  următoarele  întrebări  de  pus: 

Nu  ţi-ai  însuşit  ceva  direct  sau  indirect,  ceeace  n’a  fost  a 
tău,  mai  cu  seamă  lucruri  închiriate  lui  Dumnezeu  sau  bisericii?  Nu 
ai  întrelăsat  să  îndeplineşti  lucruri,  la  cari  ai  fost  obligat?  Nu  ai 
păcătuit  prin  aceea,  că  te-ai  purtat  cu  inima  împietrită  şi  fără  milă 
fată  de  săraci  şi  nenorociţi,  bolnavi  şi  bătrâni,  prin  neajutorarea 
acestor  nenorociţi?  Noi  am  primit  bunurile  noastre  dela  Dumnezeu 
spre  dreapta  chivernisire  şi  odată  vom  da  seamă,  dacă  le-am  folosit 
după  voia  lui  Dumnezeu.  N’ai  făcut  vre-o  pagubă  deaproapelui  prin 
lăcomie  la  averea  lui,  la  pământurile  Iui?  Ai  întrebuinţat  cum  se 
cuvine  puterile  trupeşti  şi  sufleteşti,  pe  cari  ţi-le-a  dat  Dumnezeu, 
ori  le-ai  îngropat  ca  sluga  cea  rea? 

Cu  referinţă  la  porunca  a  IX-a  ar  fi  de  întrebat: 

Ai  înegrit  pe  cineva  înaintea  judecăţii  sau  a  altor  autorităţi, 
din  răsbunare  sau  din  prepus  fără  temeiu?  N’ai  scos  vorbe  în  lume 
despre  scăderile  şi  păcatele  altora?  Cine  judecă  pe  altul  ia  un 
drept  al  lui  Dumnezeu,  care  singur  numai  e  adevăratul  judecător 
al  faptelor  omeneşti,  zicând:  «Nu  judecaţi,  ca  să  nu  fiţi  judecaţi ! .. . 
Ce  vezi  aşchia  în  ochiul  fratelui  tău,  iară  bârna  din  ochiul  tău  nu 
o  simţi»?  (Mat.  VII,  1  şi  3), 

In  fine  la  porunca  a  X-a  ar  fi  următoarele  întrebări : 

Invidiezi  pe  cineva  pentru  ceva?  Nu  te-ai  bucurat  de  paguba 
cuiva?  Nu  pretinzi  dela  alţii  cinstirea  ta,  amabilităţi  şi  linguşiri? 
Nu  eşti  însuţi  prea  închipuit,  cercând  să  te  înalţi  pe  tine  înjosind 
pe  alţii?  Nu  ai  dorit  altuia  rău,  boală  sau  chiar  moartea?  Ră¬ 
dăcina  tuturor  cugetelor  păcătoase,  a  tuturor  doririlor  şi  faptelor 
rele,  e  mândria  şi  tovarăşul  ei  —  pisma. 

Ca  de  încheiere  se  mai  pune  şi  întrebarea:  Nu-ţi  aduci 
aminte  încă  de  vre-un  păcat?  Nu  cauţi  vreo  desvinuire,  vre-o 
acoperire  sau  vre-o  îndreptăţire  a  păcatelor  ce  le-ai  săvârşit  în 
anumite  împrejurări?  Biserica  se  roagă:  «Nu  căută  o  suflete, 
vre-o  desvinuire,  vre-o  acoperire  sau  vre-o  îndreptăţire  la  pă¬ 
catul  săvârşit!  Caută  să  încunjuri  prilejul  şi  ispita  la  păcat». 
Ai  părăsit  păcatul  sau  ai  domolit  cel  puţin  boldul  spre  păcătuire, 
•nai  ales  al  păcatului  mărturisit  şi  faţă  de  care  ai  făgăduit  că  te 
vei  îndrepta?  Ai  dorinţa  inimii  şi  hotărîre  tare,  că  în  viitor  te 
vei  feri  de  păcatele  cari  acum  le-ai  mărturisit?  Un  propus  tare 

însemnează  mult  în  lucrarea  renaşterii  sufleteşti?  Mai  ai  vre-o 
povară  pe  sufletul  tău?  Ce  păcate  ai  mai  săvârşit,  care-ţi  apasă 
sufletul  ? 

V. 


Având  la  mărturisire  copii  ne-am  folosi  de  întrebările  urmă¬ 
toare:  Zici  fiule  rugăciunile  zilnic,  cari  şi  când?  Şi  zici  cu  pie¬ 
tate,  cu  evlavie,  şi  te  cugeţi  la  Dumnezeu,  ori  la  altceva,  când 
zici  rugăciunile?  Chemi  în  ajutor  pe  Dumnezeu  la  începutul  ori¬ 
cărei  lucrări?  Faci  semnul  crucii  cu  evlavie,  ori  iute  şi  nu  cu 
băgare  de  seamă?  Te  pregăteşti  pentru  o  vieaţă  folositoare  şi 
plină  de  hărnicie?  Şti  că  e  păcat  a  trăi  în  trândăvie?  înveţi  sâr- 
guincios?  Cinsteşti  pe  părinţi,  nu  cumva  te  împotriveşti  şi  le 
calci  voia  lor?  Asculţi  tu  de  oamenii  mai  bătrâni,  de  ceice  sunt 
crescătorii  tăi,  de  ceice  sunt  învăţătorii  şi  sfătuitorii  tăi?  N’ai 
obiceiul  rău  de  a  ţinea  cu  îndărătnicie  la  voia  şi  dorinţele  tale? 
Nu  eşti  rânzos?  Nu  ocăreşti?  Nu  înjuri?  Nu  te-ai  certat  cu  ci¬ 
neva,  ori  n’ai  făcut  ca  alţii  să  se  certe?  Nu  ai  spus  cândva 
vre-un  neadevăr?  Nu  ai  luat  numele  lui  Dumnezeu  îndeşert? 
Nu  ai  batjocorit  pe  alţii,  mai  ales  pe  bătrâni  şi  neputincioşi? 
Eşti  invidios  pe  cineva  şi  pentru  ce?  Cugeţi  tu,  că  omul  e  mai 
împodobit  cu  omenia,  cu  cinstea,  cu  virtutea  şi  cu  mintea,  decât 
cu  cele  mai  scumpe  şi  luxoase  haine?  Nu  te-ai  îmbătat?  Când 
ai  bani,  nu-i  întrebuinţezi  pe  lucruri  de  nimic?  N’ai  luat  lucruri 
străine  fără  permisiune?  N’ai  bătut  sau  chinuit  vre-un  animal? 
Nu  te-ai  certat  fa  joc  cu  alţii,  nu  i-ai  înşelat,  ori  i-ai  asuprit,  mai 
ales  pe  cei  mai  mici  ca  tine?  Nu  ai  râs,  n’ai  vorbit  şi  te-ai  purtat 
totdeauna  cum  se  cuvine  în  sf.  biserică?  N’ai  făcut  cumva  ceva, 
ce  de  ruşine  ori  de  frică  faţă  de  alţii,  ori  în  faţa  părinţilor  nu 
făceai?  Dacă  ai  făcut,  ce  anume  ai  făcut? 


VI. 

întrebările  puse  la  mărturisirea  unui  preot  ar  fi  cam  acestea : 

Eu  păstor  păcătos,  nu  sînt  judecător  ca  să  te  judec  pre  tine, 
ci  sînt  numai  martor  ales  de  tine  faţă  cu  Dumnezeu.  Judecătorul 
nostru  este  Domnul  Iisus  Christos,  înaintea  Lui  descopere  se¬ 
cretul  inimii  tale  şi  te  căeşte!  în  zilele  sfântului  post  şi  a  sfin¬ 
telor  rugăciuni  ţi-ai  dat  silinţă  a  cunoaşte  păcatele  şi  greşelile 
tale?  Crezi  tu  în  sfânta  Treime,  precum  mărturisesc  sfinţii  apo- 

stoli,  prorocii  şi  sfânta  noastră  biserică?  Petreci  tu  înaintea  lui 
Dumnezeu  ca  David,  cel  ce  mereu  vedea  pe  Domnul,  şi  ca  apo¬ 
stolii,  cari  simţeau  în  sufletul  lor  pe  Christos  viu?  Trăieşti  tu  după 
voinţa  lui  Christos,  după  exemplul  dat  noauă  prin  vieaţa  lui  sfântă? 
Ce  conştiinţă  ai  tu  înaintea  lui  Dumnezeu?  E  inima  ta,  vieaţa 
ta,  cugetul  tău  şi  dorinţa  ta  curată?  N’ai  păcătuit  cu  simţul  vă¬ 
zului,  gustului,  pipăitului,  auzului,  mirosului,  ori  cu  limba  ori  în 
alt  chip?  Te  sârgueşti  întru  cetirea  şi  învăţarea  sfintei  Scripturi 
şi  ce  lucruri  te  preocupă  mai  mult,  lumeşti  sau  cereşti,  trupeşti 
sau  sufleteşti?  N’ai  iubit  făptura  mai  mult  decât  pe  Făcător? 
N’ai  observat  în  vieaţa  ta  idoli  ca  egoismul,  ca  trufia,  ambiţia, 
orgoliul  propriu,  dorinţa  de  a  te  înavuţi,  desfătarea,  şi  alte  do¬ 
rinţe  deşerte?  Te  sileşti  a  le  alunga  dela  tine?  Te  rogi  sâr- 
guincios  la  Tatăl  cel  Ceresc  să-ţi  dee  curăţenie  de  toate  întină- 
ciunile?  Nu  iai  numele  lui  Dumnezeu  îndeşert?  îţi  îndeplineşti 
conştienţios  jurământul  depus  înaintea  Iui  Dumnezeu,  înaintea 
neamului  şi  al  patriei?  In  serviciul  bisericei  fiind,  totdeauna  ai 
lucrat  spre  preamărirea  lui  Dumnezeu,  spre  folosul  şi  binele  dea- 
proapelui?  Nu  se  împiedecă  îndeplinirea  conştienţioasă  a  dato- 
rinţelor  tale  prin  vieaţa  proprie,  prin  nizuinţa  după  onoruri  şi 
foloase,  prin  iubirea  de  sine,  prin  mânie,  prin  lenevire  şi  prin 
invidie?  Nu  s’a  întâmplat  în  vieaţa  ta,  ca  din  considerări  diferite 
faţă  cu  unii  oameni,  spre  a  plăcea  lor,  să  fii  călcat  vre-o  poruncă 
a  lui  Dumnezeu,  ori  să  fii  lucrat  contra  conştiinţii  tale,  oricând 
ei  au  călcat  poruncile,  tu  să  fi  tăcut,  ori  să  nu  fi  îndrăznit  a 
vorbi,  chiar  când  datorinţă  aveai  să  vorbeşti  ?  Ai  avut  totdeauna 
îngrijire  de  părinte  faţă  cu  parohienii  tăi?  Ai  purtat  grije  de  ei, 
ca  de  fiii  tăi?  Te-ai  nizuit  ai  îndreptă  sau  mai  mult  ai  pedepsi? 
l-ai  ferit  de  rele  şi  ai  avut  considerare  faţă  cu  slăbiciunile  lor  ? 
Totdeauna  ai  fost  judecător  drept  al  lor,  nu  cumva  ai  preferit 
pe  unul  înaintea  altuia,  ori  ai  lăsat  sau  ai  dat  chiar  pe  cei  mai 
slabi  în  mânile  celor  mai  tari  ?  Ai  cumva  şi  alte  păcate,  cari  sunt 
contra  iubirii  lui  Dumnezeu,  iubirii  deaproapelui  şi  iubirii  faţă 
de  tine  ? 

VIL 

întrebările  aceste  le  ţin  de  cele  mai  potrivite  faţă  cu  orice 
persoană,  care  ne-ar  putea  veni  noauă  ca  preoţi  la  mărturisire. 

Acestea  întrebări  le-am  pune,  de  sine  înţeles,  numai  aceluia, 
care  doreşte  o  mărturisire  generala,  care  vine  pentru  primadată 
la  mărturisire. 

Ceice  ne  sunt  mai  cunoscuţi,  ceice  se  mărturisesc  mai  des, 
nu  vor  fi  întrebaţi  în  modul  acesta,  ci  vom  pretinde  dela  ei  simplu 
a-şi  mărturisi  păcatele  lor,  respective  a-şi  uşura  conştiinţa  de  pă¬ 
catele,  cari  le-au  săvârşit  dela  ultima  mărturisire  cu  vrednicie 
încoace. 

Dacă  am  pune  tuturor  toate  întrebările  înşirate  mai  sus, 
mărturisirea,  mai  ales  în  postul  paştilor,  ar  fi  de  multeori  în  multe 
locuri  foarte  cu  anevoie  de  împlinit  ori  chiar  peste  putinţă.  Sunt 
însă  unii  oameni,  cari  cu  toate  că  se  mărturisesc  ani  dearândul 
la  acelaş  duhovnic,  totuşi  doresc  şi  fac  de  fiecare  dată  o  mărtu¬ 
risire  generală.  Aceştia  sunt  suflete  fricoase,  scrupuloase  şi  fan¬ 
tastice,  cari  din  motive  neîntemeiate  restrâng  sfera  celor  îngă¬ 
duite  de  legea  morală  şi  astfel  trăesc  într'o  continuă  agitaţie  şi 
nelinişte  sufletească  de  frica  de  a  nu  săvârşi  la  fiecare  pas  un 
păcat  greu.  Pe  astfel  de  oameni,  duhovnicul  îi  va  supune  unui 
tratament  special  la  mărturisire,  pentru  ai  mântui  de  neliniştea 
conştiinţii  şi  a  le  îndreptă  starea  sufletească.  Când  scrupolositatea 
conştiinţii  provine  dintr’un  sistem  nervos  sdruncinat,  le  va  reco¬ 
mandă  să  consulte  un  medic. 

Pe  acei  parohieni,  cari  se  mărturisesc  des  şi  mai  cu  anevoie 
pot  săvârşi  păcate  grele,  despre  cari  suntem  convinşi  că  cunosc 
cele  ce  se  cer  Ia  o  mărturisire  adevărată,  nu-i  vom  întrebă  nici 
odată,  acelora  nu  le  vom  pune  întrebări.  Duhovnicul  numai 
atunci  să  pună  întrebări,  când  mărturisirea  apare  defectuoasă, 
când  preotul  observă,  că  cutare  parohian  al  său  deodată  nu  se 
mai  cumineca  în  postul  cel  mare,  ori  că  nu  mai  ia  anaforă  ori 
se  reţine  dela  sărutarea  icoanelor  împărăteşti,  precum  avea  mai 
înainte  obiceiul,  atunci  să  pună  întrebări,  clar  să  fim  mai  cu  seamă 
în  astfel  de  cazuri  foarte  atenţi,  ca  nu  cumva  să  arătăm  prin  în¬ 
trebările  puse,  că  am  fi  observat  ceva,  că  am  ştî  ceva,  ca  să  nu-1 
supărăm,  să  nu  1  înstrăinăm  de  noi  prin  aceea,  că  noi  i-am  cu¬ 
noaşte  neliniştea  sufletului  lui,  carea  l-a  reţinut  dela  cuminecătură, 
dela  anaforă  ori  dela  sărutarea  icoanelor. 

Prin  întrebări  potrivite  să-l  aducem  la  mărturisire  adevărată 
şi  în  urma  ei  la  liniştea  sufletească,  carea  i-a  lipsit.  A-l  lăsă  şi 

mai  departe  în  aceasta  nelinişte  nu  e  bine,  şi  noi  ne-am  îngreuna 
conştiinţa  proprie. 

Unde  ne  vedem  siliţi  a  pune  întrebări,  să  le  punem  cu  con¬ 
siderare  la  etate,  împrejurări,  poziţie,  sex  şi  ocupaţie,  şi  să  se 
extindă  numai  asupra  acelor  lucruri,  pe  cari  credem  că  le-ar  fi 
putut  săvârşi  respectivul. 

La  întrebări  cu  referinţă  la  porunca  a  Vil-a  să  fim  cu  deose¬ 
bită  luare  aminte  ca  să  nu  punem  şi  astfel  de  întrebări,  prin  cari 
penitentul  ar  putea  să  înveţe  lucruri,  pe  cari  încă  nu  le  ştie  şi 
nici  nu  trebue  să  le  ştie  ;  dar  iar  dacă  ne  este  dat  a  cunoaşte, 
că  ar  fi  păcate  la  mijloc,  pe  cari  nu  le  mărturiseşte  deodată  de 
ruşine,  treptat  să  mergem  tot  mai  departe  cu  întrebarea  până 
vom  ajunge  la  o  mărturisire  totală  şi  prin  aceasta  şi  la  uşurarea 
conştiinţii.  Cu  sufletul  nemângăiat  şi  neuşurat  din  cauza  noastră 
să  nu  se  depărteze  nimenea  dela  mărturisire. 

Preotul  nu  va  pune  întrebări  nici  atunci,  când  ar  observă 
că  cineva  nu  voieşte  aceasta,  ci  doreşte,  ca  preotul  să  nu-i  cu¬ 
noască  toată  nemernicia  lui;  dacă  în  cazuri  de  aceste  totuşi  ar 
pune  preotul  întrebări,  uşor  s’ar  putea  întâmplă  să  nu  primească 
nici  un  răspuns  direct,  sau  să  primească  o  mărturisire  falşă.  In 
astfel  de  cazuri  credinciosul  nostru  ar  păcătui  din  nou,  conşti¬ 
inţa  lui  ar  fi  şi  mai  neliniştită,  iar  noi  l-am  putea  pierde  ori  în¬ 
străina  pentru  totdeauna  dela  mărturisire  pe  viitor. 

Nu  vom  pune  nici  astfel  de  întrebări  totdeauna,  prin  cari 
voim  a  cunoaşte  cu  ce  cuget  a  săvârşit  cineva  un  păcat,  căci 
ce  e  drept,  deşi  dela  acest  cuget,  dela  conştiinţa  respectivului, 
atârnă  greutatea  şi  mărimea  păcatului  şi  în  cazuri  date  conştiinţa 
greşită  trebue  îndreptată,  dar  de  multeori  putem  devia  şi  cele  ce 
se  întreabă  la  mărturisire  se  pot  povesti  şi  afară  de  biserică,  şi 
astfel  am  putea  face  din  mărturisire  şi  un  obiect  de  râs  şi  haz. 

VIII. 

După  ascultarea  mărturisirei  preotul  va  avea  a-i  da  peni¬ 
tentului  sfatul  său  potrivit  pentru  viitor,  a-i  impune  obligamente, 
precum  va  află  cu  cale,  îi  va  impune  un  canon  şi  îi  va  da  des- 
legarea.  Preotul  la  darea  deslegării  ori  ia  negarea  deslegării  are 
să  se  orienteze  şi  după  modul  cum  primeşte  cineva  sau  nu  pri¬ 
meşte  canonul  impus. 

Impunerea  canonului  e  un  lucru  foarte  delicat  şi  foarte  greu.  ! 
Precum  am  amintit  mai  sus,  canonul  poate  fi,  pe  lângă  cel  cu¬ 
prins  în  pravilă,  o  meditaţiune  religioasă,  o  reţinere,  o  faptă  de 
milostenie,  de  umilinţă,  post,  rugăciuni  pentru  sine,  pentru  alţii 
şi  chiar  pentru  cei  morţi,  închinări  ori  mătănii,  o  jertfă  în  folosul 
bisericii  ori  neamului,  după  împrejurări  şi  după  persoane. 

Canonul  impus  trebue  împlinit.  Dacă  i-s’ar  părea  cuiva  prea 
greu  sau  imposibil  de  împlinit  şi  parohianul  ne-o  spune  aceasta, 
preotul  va  avea  să  revină  din  nou  asupra  canonului  şi  atunci  îl 
va  schimbă  ori  îl  va  susţinea,  respective  impune  din  nou. 

Canonul  impus  se  poate  schimbă  numai  din  partea  preotului, 
nu  şi  din  partea  celui  ce  se  mărturiseşte.  Canonul  se  poate 
schimbă  resp.  chiar  revocă  şi  din  partea  altui  preot,  dacă  cre¬ 
dinciosul  nostru  se  mărturiseşte  din  nou  şi  în  decursul  mărtu- 
risirei  preotul  ar  află  o  cauză  adevărată  ca  bază  la  schimbarea 
canonului,  pe  care  aflându-o  e  dator  a  o  aduce  şi  la  cunoştinţa 
credinciosului  său,  având  totdeauna  a  accentuă  lucrul  acesta,  ca 
să  nu  cadă  alte  presupuneri  pe  preotul  nostru  coleg,  care  a 
impus  canonul.  Astfel  făcând  putem  să  stricăm  foarte  mult  atât 
colegului  nostru  cât  şi  bunei  reputaţiuni  a  preoţimii  şi  respectului 
şj  cinstei  preoţeşti,  la  carea  nizuim  cu  toţii  a  ajunge  şi  a  rămânea. 

IX. 

Preotul  ca  duhovnic  trebue  să  fie  pătruns  de  sublimitatea 
şi  însemnătatea  chemării  sale.  Nu  e  chemare  pe  lumea  aceasta 
aşa  de  cu  cinste  şi  însemnată,  ca  chemarea  de  duhovnic. 

Duhovnicul  e  chemat  de  judecător  în  o  afacere  care  după 
natura  şi  ponderozitatea  ei  aparţine  judecăţii  dumnezeeşti,  căci 
e  chemat  să  aducă  sentinţe  de  iertare  şi  milostivire.  Numai 
Dumnezeu  îi  poate  da  la  aceasta  puterea  şi  dreptul,  căci  prin  1 
păcat  Dumnezeu  a  fost  vătămat. 

De  aceea  duhovnicul  trebue  să  se  dedeie  Ia  paciinţă,  blândeţe  j 
şi  abnegaţiune,  căci  grea  e  chemarea  lui,  lipsurile  şi  păcatele 
credincioşilor  săi  pretind  dela  el  o  deplină  stăpânire  de  sine;  de 
multeori  poate  veni  şi  în  ispite,  dar  prin  o  dedicare  pe  deplin  şi 
din  tot  sufletul  lui  Dumnezeu,  trebue  să  se  înarmeze  contra  tuturor 
acestora.  Apostolul  Pavel  zice:  «îndreptaţi  pe  toţi  cu  Duhul 
blândeţelor,  păzindu-te  pe  tine  să  nu  cazi  şi  tu  în  ispită!» 

Ca  preotul  să  nu  aducă  nici  când  în  pericol  mântuirea  sufle¬ 
tului  propriu,  cât  şi  a  credincioşilor  săi,  dator  e  la  primirea  da¬ 
rului  şi  în  tot  decursul  vieţii  sale  să-şi  pună  toată  încrederea  în 
Dumnezeu,  pe  care  să-l  roage  neîncetat,  ca  să-i  lumineze  mintea, 
să-i  fie  în  ajutor  slăbiciunilor  şi  neputinţelor  sale,  spre  a  putea 
conduce  la  o  vieaţă  creştinească  şi  Ia  mântuire  sufletele  încre¬ 
dinţate  lui. 

In  tot  timpul  administrării  acestei  taine  să  lase  toată  grija 
cea  lumească  la  o  parte,  stăpânit  fiind  numai  de  paciinţă  şi 
blândeţe. 

Dacă  preotul  ca  duhovnic  a  luminat  îndestul  pe  credincioşii 
săi  despre  însemnătatea  şi  folosul  tainei  pocăinţii,  dacă  fiecare 
ştie  cele  ce  se  cer  la  primirea  validă  şi  cu  vrednicie  a  acestei 
taine,  apoi  el  însuş  să  se  nizuiască  din  toate  puterile  a-şi  câştigă 
încrederea  credincioşilor  săi  şi  a  şi-o  păstră  pentru  tot  timpul. 

Pe  lângă  alte  neajunsuri  şi  defecte,  cari  nimicesc  încrederea 
poporului  în  preotul  său,  de  multeori  chiar  şi  numai  lipsa  de  o 
purtare  pretinească  afară  de  oficiu,  cercetarea  birturilor,  negli- 
genţa  şi  neregularitatea  în  cercetarea  celor  bolnavi  şi  în  înde¬ 
plinirea  diferitelor  servicii  reclamate  de  ei,  prea  marea  prietenie 
numai  cu  unele  familii,  neglijarea  ori  neatenţiunea  totală  faţă  cu 
alte  familii,  ori  chiar  încunjurarea  lor,  întrebuinţarea  de  cuvinte 
prea  glumeţe,  necumpătate,  triviale,  umblarea  prea  deasă  după 
distracţii  şi  după  fel  de  fel  de  plăceri,  toate  acestea  pot  paraliza 
de  multeori  activitatea  preotului  ca  duhovnic,  căci  nimicesc  încre¬ 
derea  poporului  în  el,  încrederea  cu  care  ar  trebui  să-l  întimpine 
fiecare  parohian,  fiecare  credincios  al  bisericii  noastre  ortodoxe. 

Astfel  încep  a  cercetă  duhovnici  străini,  iar  dacă  li  se  pun 
pedeci  se  mărturisesc  numai  superficial,  nu  depun  o  adevărată 
mărturisire  ori  se  retrag  cu  totul  dela  mărturisire.  Şi  bine  e,  ba 
e  chiar  de  dorit,  ca  fiecare  să  se  mărturisească  la  duhovnicul 
din  parohia  sa,  mai  ales  ceice  voesc  a  se  şi  cuminecă  datori 
sunt  a  şi  observă  aceasta. 

Pentrucă  la  noi  fiecare  preot  e  şi  duhovnic,  t  neapărat  de 
lipsă,  ca  preotul  în  toate  acţiunile  sale  să  fie  condus  de  bunătate 
Şi  blândeţe,  chiar  şi  când  e  silit  a  combate  păcate  şi  porniri 
greşite,  a  dojeni  pe  unul  sau  altul,  nu-i  iertat  să-şi  uite  de  sine, 
s&  se  năcăjască,  ca  să  se  observe  aceasta,  sau  chiar  a  arătă  mânie, 

şi  cu  duhul  blândeţelor  mustrând  şi  îndreptând  să  caute  pe  cel 
rătăciţi,  să-i  aducă  la  calea  adevărului,  atunci  şi  numai  atunci  va| 
ajunge  Ia  încrederea  tuturor,  atunci  nimenea  nu-1  va  evita,  ci  dira 
contră  fiecare  îşi  va  descoperi  sufletul  său  duhovnicului.  ; 

(Va  urmii).  ■  IoaH  HaitSSU  j 

preot.  .] 

EVENIMENTE  ACTUALE  DIN  BISERICA  CATOLICĂJ 

Osîndirea  Sillon-ului. 

IV. 

Acţiunea  pornită  de  Sillon  pe  o  scară  atît  de  întinsă  de¬ 
veni  cuceritoare.  Silloniştii  se  aruncară  cu  sete  în  vîrtejul  lup¬ 
telor  sociale,  dorind  să  zmulgă  din  curent  pe  oamenii  căzuţi 
pradă  propagandelor  duşmănoase  religiunii,  şi  să-i  aducă  iarăşi 
la  Hristos. 

Lupta  însă  nu  puteâ  fi  uşoară.  Trebuiau  să  se  măsoare  cu 
socialismul  care  avea  la  îndămînă  puteri  mult  mai  numeroase, 
organizaţiuni  mult  mai  vechi  şi  mai  experienţe,  bărbaţi  rafinaţi 
întrale  luptelor,  care  vorbeau  două  trei  ceasuri  în  faţa  publicului, 
pînă  ce-1  oboseau,  şi  apoi  te  lăsau  şi  pe  tine,  contrarul  lor,  să 
te  adresezi  publicului  obosit  care  să  nu  te  poată  urmări  şi  să 
rămîi  fără  efect. 

Cu  toate  aceste  elemente  de  inferioritate,  Sillon- ul  se  arătă 
la  înălţimea  însufleţirii  sale  şi  cu  nimic  mai  pre  jos  de  adversar. 
Lucrătorilor  îi  se  spuse  cu  energie  în  mijlocul  întrunirilor  lor  pu¬ 
blice  ca,  dacă  e  vorba  de  îmbunătăţirea  soartei  şi  de  ridicarea 
persoanei  lor,  nicăieri  nu  vor  găsi  un  ajutor  mai  temeinic  decît 
în  Iisus  Hristos. 

Se  poate  închipui  ce  urlete  trebuie  să  fi  produs  rostirea 
acestui  nume  în  nişte  adunări  a  căror  educaţiune  se  făcuse  în 
sens  cu  totul  anticreştin  şi  antireligios.  Biserica  eră  privită  toc¬ 
mai  ca  prietena  celor  mari  şi  puternici,  a  acelor  care  nu  priveau 
cu  ochi  buni  ridicarea  lucrătorilor.  Deci  cei  care  nu  puteau  face 
deosebire  între  Hristos  şi  politica  Bisericii  catolice,  nu  puteau 
decît  să  se  sbîrlească  cînd  auzeau  pronunţîndu-se  numele  de  Iisus. 

Izbucniri  violente  de  natura  şi  din  cauza  aceasta  s’au  şi  în- 
tîmplat,  căci  -Marc  Sangnier,  capul  siiloniştilor,  s’a  măsurat  pe 
tribuna  publică  în  1902  la  Paris  cu  Ferdinand  Buisson  şi  în  1905 
la  Roubaix  cu  fruntaşul  socialist  Jules  Guesde.  El  păşi  şi  vorbi 
în  contra  teoriilor  lor,  afirmînd  că  nu  prefacerea  socială  prin  mij¬ 
loace  materiale  poate  înoi  şi  îndreptă  societatea  omenească,  ci 
întoarcerea  ia  Iisus  Hristos,  pentrucă  în  convieţuirea  noastră  noi 

suferim  foarte  mult  din  pricina  relelor  sufleteşti  care  ne  bîntuie, 
şi  medic  al  sufletelor  şi  îndreptător  al  patimelor  şi  viţiilor  noastre 
nu  sînt  prefacerile  materiale,  ci  Iisus  Hristos  care  şi-a  probat  pu¬ 
terea  Sa  de  a  îndreptă  pe  atîţia  oameni  prin  alungarea  viţiului 
din  sufletele  lor. 

O  adunare  de  acest  fel  a  fost  una  ţinută  la  Paris  în  1903 
in  sala  Mille-Colonnes  şi  care  a  rămas  memorabilă.  Marc  Sang- 
nier  vorbi  în  sensul  valorii  sociale  a  creştinismului  în  faţa  unor 
oameni  care  nu  te  lăsau  să  vorbeşti  cînd  intrai  într’o  asemenea 
chestiune.  Auditorii  se  aprinseră  peste  măsură  şi  se  ajunse  pînă 
la  lovituri. 

Frumoasă  perioadă  de  luptă  viguroasă,  luptă  cuceritoare  şi 
biruitoare! 

La  ieşirea  de  la  această  întrunire  silloniştii  au  fost  atacaţi  de 
potlogarii  Parisului  cu  lovituri  de  măciucă,  cu  revolverul,  cu  bu¬ 
căţi  de  schijă  zmulse  dela  apărătorile  copacilor  de  pe  bulevard. 

Acelaş  lucru  la  St-Julien,  lingă  Lirnoges,  unde  numele  lui 
Hristos  invocat  dinaintea  unui  public  anarhist  produce  un  sgomot 
înspăimîntător.  Toţi  năpădesc  pe  estradă  şi  întrunirea  se  disolvă. 

La  Perigueux,  la  ieşirea  dela  o  întrunire  publică  prezidată  de 
Episcopul  Delamaire,  cete  de  dezmăţaţi  atacă  pe  sillonişti,  sparg 
geamurile  cupeleior  în  care  se  aflau  Episcopii  de  Tulle  şi  Cahors, 
şi  apoi  pleacă  să  asedieze  seminarul. 

La  Montpellier  Marc  Sangnier  însuşi  e  victima  unui  atentat 
din  care  camarazii  săi  îl  zmulg  nu  fără  greutate. 

Totuşi  aceste  violente  puţin  cîte  puţin  se  liniştiră  şi  numele 
Sillon- ului  şi  al  întemeietorului  său  ajunseră  din  ce  în  ce  mai 
respectate,  chiar  în  cercurile  cu  o  activitate  şi  cu  idei  opuse. 
Keiifer,  secretarul  general  al  Federaţiunii  Cărţii,  a  exprimat  ade¬ 
seori  stima  sindicaliştilor  pentru  acţiunea  democratică  a  Sillon-u\w\. 
Un  dreifusist  însemnat,  Louis  Lapicque,  declară  la  Epinal  la  sfîr- 
şitul  unei  discuţiuni  cu  silloniştii:  «Eu  îi  cred  nelogici,  dar  sin¬ 
ceri».  Ferdinand  Buisson  spunea  către  ei:  «Salut  în  voi  cetăţeni 
care,  lucrînd  ca  cetăţeni,  dau  exemplul  cel  bun». 

V. 

Ajuns  la  această  treaptă  a  dezvoltării  şi  activităţii  sale,  Sil- 
lon-u\  n’a  rămas  numai  o  activitate  externă.  El  n’a  fost  ceia  ce 
sînt  multe  grupări  politice:  alcătuiri  care  aduna  sub  acelaşi  steag 
oameni  foarte  deosebiţi  ca  sufiet;  cu  gînduri,  obice  uri  şi  mora¬ 
litate  foarte  inegale;  avînd  comun  numai  uniformitatea  manife¬ 
stării  pe  arena  politică.  Nu,  silloniştii  n’au  încetat  a  fi  ceia  ce  au 
fost  ia  început:  creştini.  Activitatea  lor  nu  a  fost  numai  o  acti¬ 
vitate  externă,  ci  o  activitate  care  ieşea  din  adîncuri.  Simţul  lor 

creştin  îi  obliga  să  se  manifeste.  Ei  erau  uniţi  prin  mentalitatea 
creştină  care  călăuzea  ginduriie  şi  lucrul  lor,  aşa  că  temeiul  nu 
eră  lucrul  care  se  vedea,  ci  sufletul  care-i  pornea  şi  din  care  : 
eseâ  acest  lucru. 

i 

Din  această  cauză  silloniştii  nu  pot  fi  puşi  pe  aceiaşi  treaptă 
cu  oricare  mişcare  politică.  Ei  formează  o  mişcare  politică,  so¬ 
cială,  dar  în  acelaş  timp  mişcarea  lor  e  o  mişcare  religioasă. 

Aşa  fiind,  ei  nu  s’au  ţinut  numai  de  propaganda  şi  de  lup- 
tele  politice,  ci  şi-au  continuat  şi  acţiunea  cultivării  sufleteşti. 

Au  stat  în  neîncetată  legătură  cu  autoritatea  bisericească  care  în  i 
numeroase  rînduri  a  binecuvîntat  silinţele  lor.  La  1902,  cînd  s’a 
inaugurat  şi  deschis  localul  clădit  de  sillonişti  în  bulevardul 
Raspail  34,  ceremonia  a  fost  prezidată  de  Cardinalul  Richard.  ' 
Tot  el  prezidează  şi  binecuvintează  primul  congres  semestrial.  | 

Silloniştii  întreţin,  conform  obiceiurilor  catolice,  aşa  numitele  ţ 
retrageri  (retraites)  cărora  le-am  mai  putea  zice  şi  singurătăţi.  1 

Acestea  sînt  în  Biserica  catolică  perioade  de  reculegere  şi  ] 
rugăciune  pe  care  cineva  le  practică  departe  de  sgomotul  şi  vîr- 
tejul  lumii,  ca  pregătire  sufletească,  mai  nainte  de  a  luă  parte  la  , 
îndeplinirea  unui  lucru  însemnat.  Astfel  de  practici  se  recomandă, 
de  exemplu,  înaintea  începerii  serviciului  militar,  înaintea  parti¬ 
cipării  la  vre-un  eveniment  religios  însemnat,  etc. 

Silloniştii  au  ţinut  să-şi  aibă  acest  obicei  în  organizaţiunea 
lor,  socotind  că  orice  faptă  a  omului  atîrnă  calitativ  de  temei¬ 
nicia  pregătirii  lui  sufleteşti  şi  că  totul  porneşte  de  la  suflet.  Ei 
au  încurajat  obiceiul  acesta  şi  au  înfiinţat  în  acest  scop  o  Casă 
de  retragere  (Maison  de  retrăite)  la  Châtenay,  refugiu  permanent 
pentru  toţi  tinerii  însetaţi  de  rneditaţiunea  pregătitoare  pentru 
faptă.  Prin  rugăciune  şi  cugetare  adîncă  ei  se  formau  aci,  pentru 
ca  din  adîncuriie  bine  umplute  să  poată  scoate  apoi  în  lupta  vieţii 
căldura  şi  tăria  de  care  aveau  nevoie. 

La  sediul  central  al  Sillon  ului  în  Paris  (bulevardul  Raspail  \ 
34)  se  găseşte  în  plină  activitate  un  grup  de  tineri  care  se  ocupă  ; 
cu  împărtăşirea  informaţiuniior  ia  cei  ce  se  interesează  mai  de 
aproape  de  doctrina  Sillon-u\u\.  De  acolo  se  revarsă  peste  ţara 
întreagă  conferenţiarii  eminenţi  care  formează  publicul  în  sensul 
vederilor  Sillon- ului.  Se  socotesc  la  o  inie  pe  an  numărul  con- 
ferenţelor  publice  sau  contradictorii,  adică  la  care,  după  conferenţa 
propriu  zisă,  urmează  şi  discuţiunea. 

Sillon- ul  s’a  ocupat  de  asemenea,  şi  cu  deschiderea  unor 
şcoale  pentru  formarea  conferenţiarilor  populari. 

«In  grupa  sillonistă  din  Limoges  se  află  vre-o  doisprezece 
tineri,  ieşiţi  cea  mai  mare  parte  din  cercurile  lucrătoare,  care  iau 

des  parte  la  întrunirile  publice  şi  se  exercitează  a  luă  cuvîntul 
într’însele.  Aceste  lupte  i-au  făcut  să  vadă  nevoia  de  ase  instrui 
mai  temeinic  asupra  chestiunilor  religioase,  şi  au  cerut  întemeiarea 
unei  Şcoale  de  conferenţiari.  Acolo  ei  cheamă  specialişti,  teologi 
sau  profesori  de  istorie  pentru  a-i  instrui  în  chestiunile  care  vin 
mai  des  în  conferenţele  publice...  Odată  instruiţi  astfel,  ei  vor 
combate  cu  hotărîre,  în  biurou  sau  în  atelier,  vorbele  revoltătoare 
aruncate  asupra  religiunii,  pe  cînd  mai  nainte  sfiiciunea  şi  neştiinţa 
lor  îi  făcea  să-şi  plece  capul. 

Chiar  şi  în  literatură  se  simte  că  Sillon-vX  trăieşte.  Doi  li¬ 
teraţi,  Yves  le  Querdec  şi  Edouard  Rod,  au  publicat  cîte  un  ro¬ 
man,  Fils  de  TEsprit  şi  Indocile,  în  care  au  găsit  destul  de  inte¬ 
resant  să  se  ocupe  de  doctrina  SUlon-\x\m  şi  de  întemeietorul 
său.  Marc  Sangnier  însuşi  a  recurs  la  meşteşugul  literelor  pentru 
a-şi  populariza  ideile  lui.  El  a  compus  o  dramă  în  două  acte, 
Par  la  mort  (Prin  moarte),  despre  care  amicii  lui  spun  că  e  una 
din  cele  mai  puternice  manifestări  ale  unei  arte  nouă  democra¬ 
tice,  ieşite  spontaneu  din  vieaţa  Sillon- ului. 

O  creaţiune  ieşită  din  nevoile  luptei  a  fost  corpul  aşa  zişilor 
Tineri  păzitori  (Les  Jeunes  Gardes).  Aceştia  erau  sillonişti  însăr¬ 
cinaţi  să  ţie  ordinea  în  adunările  unde  tovarăşi  de  ai  lor  aveau 
a  luă  cuvîntul.  Deoarece  libertatea  cuvîntului  nu  eră  pretutin- 
denea  respectată,  ba  încă,  cum  am  văzut,  pe  unele  părţi  s’a  ajuns 
pînă  la  pumni  şi  atacuri  cu  arma,  silloniştii  au  simţit  trebuinţa 
creării  unui  corp  care  să  le  garanteze  putinţa  de  a  lucră  şi  să-i 
apere  acolo  unde  violenţele  se  vor  deslănţuî  asupra  lor.  Acest 
corp  au  fost  Tinerii  păzitori  care  prin  suflul  lor  mistic  şi  plăcerea 
lor  de  a  se  luptă  «lupta  cea  bună»  au  constituit  ceia  ce  se  poate 
numi  nişte  «cavaleri  ai  timpurilor  moderne». 

VI. 

Mai  nainte  de  a  trece  la  evenimentele  dureroase  care  au 
dus  la  osînda  şi  desfiinţarea  Sillon-\x\\x\,  să  aruncăm  încă  o  pri¬ 
vire  asupra  ideilor  şi  sentimentelor  care  călăuzesc  pe  sillonişti, 
să  venim  mai  aproape  de  doctrina  Sillon- ului,  pentruca  să  putem 
judecă  temeinicia  sau  netemeinicia  osîndei  lui. 

Sillon- ul  e  o  împăcare  a  creştinismului  cu  democraţia,  o  re¬ 
vărsare  şi  o  infiltrare  a  mentalităţii  creştine  în  corpul  societăţii. 
El  nu  e  o  restaurare  a  ordinei  creştine  ori  bisericeşti,  ci  o  pri¬ 
mire  a  societăţii  aşa  cum  este,  dar  cu  tendenţa  puternică  de  a 
sădi  adînc  într'însa  principiile  evangheliei. 

«In  principiu  Sillon-u\  nu  e  altceva  decît  o  mişcare  socială 
care  are  de  scop  să  puie  în  serviciul  democraţiei  franceze  pu¬ 
terile  sociale  ale  creştinismului».1 

1  Ziarul  Univers  din  26  Februariu  1905. jj* 

«Această  atitudine  originală  şi  curagioasă  are  două  urmări 
foarte  puţin  catolice:  I.  O  punere  la  lucru  personal,  individual 
şi  responsabil  a  tuturor  forţelor  tinere  de  care  dispune  Sillon- ul, 
şi  asta  e  fără  îndoială  ceia  ce  explică  puternicul  simţ  de  cama¬ 
raderie,  prietenia  intensă  care  domneşte  în  Sillon.  Pentru  a 
face  parte  din  Sillon,  zice  un  manifest,  trebue  să  te  întovărăşeşti 
cu  sufletul  lui,  trebue  să  te  dedai  la  lucrarea  comună  cu  toată 
inima  ta.  La  Sillon  nu  ne  inscrie  ca  la  un  cerc.  Din  Sillon 
faci  parte  cînd  munceşti...  Sillon- u\  nu  e  deci  o  operă;  el  e  un 
suflet  comun ,  o  prietenie ».1  2.  Şi  a  doua  urmare  e  întoarcerea 
personală  la  capul  societăţii  creştine,  la  Hristos  însuş.  «Hristos, 
afirmă  Marc  Sangnier  Ia  congresul  din  Beifort,  va  trăi  în  noi 
şi  prin  el  noi  vom  fi  nebiruiţi».  Şi  la  Paris  adăugă:2  Există  o 
forţă  pe  care  creştinismul  a  venit  s!o  depuie  în  suflete ...  e  forţa 
pe  care  noi  voim  s’o  desprindem,  s’o  liberăm,  aşa  că  în  sîngele 
lui  Hristos  să  întemeiem  adevărata  democraţie  a  viitorului».  Unui 
din  colaboratorii  săi,  abatele  Desgranges,  scria  mai  tîrziu :  «Ti- 
nerele  noastre  forţe  catolice  vor  găsi  in  lisus  Hristos  un  sprijin... 
incit  avîntul  lor  neoprit  va  tîrî  cu  el  o  mulţime  de  oameni  pe 
care  lucrurile  greşit  înţelese  şi  prejudiţiile  îi  ţin  încă  prizonieri. 
Setea  de  Hristos  se  află  în  toate  aspiraţiunile  noastre  democra¬ 
tice».3 

Prin  această  pretenţiune,  ca  tot  sillonistul  să  fie  un  foc  in¬ 
dividual,  o  personalitate  cugetătoare  şi  simţitoare  proprie  care 
comunică  personal  cu  lisus  Hristos,  silloniştii  se  puneau  într’o 
poziţiune  deosebită  în  catolicism,  pentrucă  prelucrarea  lăuntrică 
a  individului  şi  crearea  unei  forţe  sufleteşti  proprii  în  fiecare  om 
nu  sînt  lucruri  de  care  se  aude  vorbindu-se  în  catolicism.  Aci 
lucrurile  sînt  privite  mai  mult  pe  grupă,  în  totalitate.  Oamenii 
sînt  trataţi  mai  mult  ca  turma  care  trebuie  condusă  de  păstor 
decît  individual.  Tratarea  lor  pe  bază  individuală,  ca  ia  sillonişti, 
e  chestiune  de  care  se  aude  vorbindu-se  mai  mult  la  protestanţi. 

De  asemenea,  afirmarea  unirii  şi  comunicării  personale  cu 
lisus  Hristos,  nu  e  din  frazele  curente  ale  catolicismului.  Acolo 
de  lucruri  mai  mărunţele  şi  niai  neînsemnate  se  aude  vorbindu-se 
mai  mult  decît  de  Hristos,  şi  e  dreaptă  plîngerea  moderniştilor 
că  în  catolicism  Papa  a  luat  locul  Iui  lisus.  E  mai  mult  în  de¬ 
prinderile  protestantismului  de  a  vorbi  de  comunicarea  personală 
cu  Dumnezeu.  De  fapt  lucrul  acesta  e  curat  creştin,  pentrucă 
unde  nu  e  o  doză  personală  de  mişcare  a  inimii  câtră  cele  înalte, 
nu  e  religiune. 

1  Fr.  VeniJlot:  Le  Sillon  p.  3. 

*  Avenir  de  la  democraţie,  discurs. 

3  Les  vraies  ide'es  du  Sillon  p.  97. 

îndreptarea  însufleţită  cătră  sufletul  fiecăruia  a  adus  silloniş- 
tilor  un  mare  număr  de  aderenţi,  dar  în  acelaş  timp  i-a  făcut  să 
se  lovească  de  tovărăşiile  strict  bisericeşti,  unde  baza  nu  eră 
pusă  pe  lucrarea  personală  a  sufletului. 

Aşa  de  mare  efect  producea  Sillon- ul  cu  propaganda  şi  che¬ 
marea  lui,  că  tineretul  în  multe  părţi  părăsea  vechile  asociaţiuni 
bisericeşti  şi  venea  la  sillonişti.  Astfel  într’unul  din  numerele  re¬ 
vistei  Sillon- ului  se  putea  citi  despre  una  din  acestea:  «Asocia- 
ţiunea  catolică  a  tinerimii  din  Reims . . .  constatînd  că  o  propa¬ 
gandă  activă  din  partea  Sillon- ului  ajunge  să  facă  gol  în  jurul 
tinerimii  catolice,  să  abată  dela  dînsa  tot  curentul  care  ar  fi  putut 
să-i  asigure  viitorul...  se  declară  disolvată».1 

VII. 

Atitudinea  cercurilor  şi  autorităţii  catolice  faţă  de  Sillon.  S’ar 
putea  crede  că,  văzînd  această  mişcare  religioasă  care  se  ridică 
chiar  din  sînul  său,  catolicismul  ar  fi  trebuit  să  se  bucure  şi  să-şi 
zică  că  aceasta  e  o  probă  de  puterea  şi  vitalitatea  care  se  află 
într’însul  şi  deci  o  confesiune  care  e  în  stare  să  producă  ase¬ 
menea  manifestări  viguroase,  e  sigură  de  viitorul  ei. 

La  început  aşa  a  fost;  Siltonul  a  fost  privit  cu  multă  bu¬ 
curie  şi  simpatie.  El  a  fost  bine  apreciat  de  cei  mai  de  valoare 
membri  ai  episcopatului  francez.  Astfel  episcopul  de  Albi,  Mon¬ 
seniorul  Mignot,  scria  acum  cîtva  timp  către  Marc  Sangnier: 

«Nu  mă  pot  opri  de  a  arătă  meriteie  Sillon-uXm  pentru  in- 
tenţiunile  generoase  şi  sincere  de  care  el  mi-a  părut  totdeauna 
însufleţit. 

«A  rupe  prejudiţiile  care  despart  catolicismul  de  masele  re¬ 
publicane,  a  birui  anticlericalismul  care  se  laudă  cu  îndrăzneală 
că  el  are  monopolul  zelului  democratic,  a  distruge  deplorabilele 
asociaţiuni  de  idei  care  au  părut  că  în  ţara  noastră  îşi  leagă 
soarta  de  progresul  social  al  ireligiunii,  a  da  acestei  cauze  toate 
energiile  sufletului  său,  a-şi  păstră  inima  curată  şi  a  o  umplea 
de  iubirea  lui  lisus  Hristos  spre  a  rămîneâ  vrednic  să  munceşti 
pentru  dreptate  şi  adevăr,...  nu  e  acesta,  Domnule,  idealul  sil- 
lonismului?  Cum  să  nu-1  aplaud?  In  Francia  nu  prea  sînt  multe 
devotamente  desinteresate.  Deci  felicitez  mişcarea  care  a  ridicat 
devotamente  atît  de  numeroase  şi  de  arzătoare. 

«Cum  ar  putea  fi  întunecată  Biserica  de  această  viguroasă 
silinţă  încercată  în  zilele  noastre  pentruca  influenţa  socială  a  cre¬ 
ştinismului  să  radieze  prin  generositate  şi  abnegaţiune  pînă  în 
mijlocul  mulţimilor  necredincioase? 

«...  Desaprobarea  mişcării  silloniste,  foarte  mult  dorită  şi  de 
mai  multeori  vestită  de  duşmanii  bisericii,  ar  acredita  pentru 

1  Tyrrell:  Medioevalismo,  Roma,  1909. 

mult  timp  încă  în  masele  populare  credinţa  că  catolicismul  e  in¬ 
compatibil  cu  actuala  formă  de  guvern». 

La  cuvintele  Monseniorului  Mignot  pe  care  le-a  trimes  în 
formă  de  memoriu  şi  la  cîţiva  din  colegii  săi,  au  aderat  Mon¬ 
seniorul  Fuzet,  arhiepiscop  de  Reims,  Monseniorul  Chapon,  episcop 
de  Nizza,  Mons.  Gibier,  episcop  de  Versailles,  Mons.  Eyssautier, 
episcop  de  Ia  Rochelle  şi  Mons.  Belmont,  episcop  de  Clermont. 
Şi  acestea  au  fost  numai  adesiunile  anunţate  în  primul  moment. 

Nici  nu  se  putea  ca  o  mişcare  de  natura  577/rw-ului  să  nu 
capete  apreciare  şi  aprobare.  Trebuia  să  se  observe  că  şiruri 
mari  din  publicul  francez,  pe  care  Biserica  nu  le  mai  putea  ţinea 
în  sînul  său  şi  care  erau  cucerite  de  propagandele  necredincioase, 
Sillon-u\  eră  în  stare  pe  unele  să  le  smulgă  din  curent,  pe  altele 
să  le  oprească  de  pe  povîrnişul  căderii  şi  să  le  aducă  din  nou 
la  lisus  Hristos.  Nu  eră  o  glorie  a  creştinismului  că  o  mişcare 
însufleţită  de  ideile  lui  din  nou  poate  cîştigă  sufletele  oamenilor 
într’un  timp  cînd  se  afirmă  că  alta  e  acum  evanghelia  vremurilor 
de  azi!  Nu  se  arătă  prin  aceasta  eficacitatea  creştinismului  dea 
servi  drept  ferment  de  educare  a  publicului!  Nu  întreprindea 
SiUon-u  1  şi  cu  succes,  o  operă  de  creştinare  a  celor  ce  începeau 
a  nu  mai  fi  creştini!  Nu  eră  o  mare  operă  a  te  apucă  să  cre¬ 
ştinezi  democraţia  care  se  afirmă  totdeauna  anticreştină ! 

De  sigur,  eră  o  colosală  întreprindere  aceasta  şi  nu  se  puteă 
să  nu  impuie  respect  privitorilor. 

Din  nefericire  acestea  n’au  fost  singurele  sentimente  cu  care 
Silloti-u\  a  fost  privit.  Acţiunea  lui  atingeâ  multe  interese  şi 
vederi  la  care  nu  se  putea  renunţă  şi  care  nu  se  puteau  schimbă 
aşa  uşor. 

Sillon  ul  primea  ca  dată  forma  republicană  a  statului  francez, 
se  împăcâ  cu  dînsa  şi  se  declară  singur  republican.  Politica  ca¬ 
tolicismului  însă  eră  monarhistă  şi  nu  priveă  bine  pe  catolicul 
care  se  declară  republican.  Pe  lingă  aceasta  catolicismul  cu- 
prindeă  mulţi  reprezentanţi  ai  nobilimii  şi  burgheziei,  oameni  cu 
avere  şi  care  nu  puteau  aveă  o  deosebită  simpatie  către  ideile 
democratice  care  cereau  egalitate  şi  dispariţiune  de  clase.  Dacă 
în  aceste  chestiuni  Marc  Sangnier  vorbeă  ca  şi  oricare  democrat, 
ei  nu-1  mai  puteau  privi  ca  pe  unul  de  ai  lor.  Deci  ideile  sociale 
ale  Sillon- ului  trezeau  oarecare  animozitate  în  unele  cercuri  ca¬ 
tolice.  Astfel  se  citează  cuvintele  rostite  de  un  patron,  după 
conferenţa  dela  Roubaix  a  lui  Marc  Sangnier:  <;Acum  vedem, 
ziceă  acest  patron  la  ieşirea  din  sală,  e  vorba  numai  să  ştim  cu 
ce  sos  vom  fi  mîncaţi,  cu  sosul  creştin  al  lui  Marc  Sangnier, 
ori  cu  sosul  anticlerical  al  lui  Jules  Guesde». 

(Va  urmă).  Arhim.  I.  Scriban. 

DIN  CĂRŢILE  BUNE. 

In  biblioteca  societăţii  «Steaua»,  dl  N.  Dobrescu ,  profesor 
de  istorie  bisericească  la  facultatea  teologică  din  Bucureşti,  a 
publicat  o  frumoasă  monografie  istorică  asupra  lui  Antim  Ivireanul, 
mitropolitul  Ungro-Vlahiei.  In  partea  primă  a  acestei  monografii, 
autorul  ne  dă  istoria  vieţii  marelui  ierarh,  arătând  cum  s’a  ridicat 
din  treaptă  în  treaptă  până  la  cel  mai  înalt  rang  ierarhic  în  bi¬ 
serica  Ungro-Vlahiei  prin  o  uriaşă  muncă  încheiată  prin  un  sfârşit 
tragic  al  neobositului  luptător.  Partea  a  doua  tratează  despre 
faptele  şi  meritele  mitropolitului  Antim  ca  tipograf,  artist,  orator 
şi  păstor  bisericesc,  ca  filantrop  şi  naţionalist.  E  o  adevărată 
plăcere  spirituală  să  ceteşti  despre  multele  şi  măreţele  fapte  ale 
acestui  păstor  bisericesc,  care  a  trăit  jertfindu-se  pentru  alţii  până 
în  ultimele  clipe  ale  vieţii  sale. 

Vom  reproduce  din  scrierea  dlui  N.  Dobrescu  câteva  ca¬ 
racterizări  ce  le  face  meritelor  mitropolitului  Antim.  Vorbind 
despre  bogata  activitate  ce  a  desvoltat-o  ca  tipograf,  ne  spune 
între  altele  următoarele: 

«Munca  depună  de  Antim  în  timpul  celor  26  de  ani,  cât  a  lucrat 
şi  a  condus  pe  agii  ca  să  lucreze  pe  câmpul  acesta  al  tipografiei  izvora 
dintr'un  adânc  izvor:  din  cea  mai  curată  şi  mai  neţărmurită  dragoste  a 
aproapelui,  care,  într’o  inimă  mare  ca  a  lui  Antim,  nu  putea  să  sece  nici 
odată.  Dragostea  aceasta  de  aproapele,  având  de  scop  luminarea  minţii 
lui  şi  îmbunătăţirea  Iui  sufletească,  este  ceea  ce  l-a  îndemnat  să  lucreze 
neîntrerupt,  timp  mai  bine  de  un  sfert  de  veac.  «Aceasta  dragoste,  — • 
zice  el  —  atunci  o  împlinim,  când  îndemnăm  şi  ne  ajutăm  între  noi  ia 
cele  bune  şi  de  folos  şi  la  cele  trupeşti,  dar  mai  ales  la  cele  sufleteşti 
şi  mântuitoare,  fiecare  după  putinţa  lui  şi  după  însuşirile  lui».  Şi  într’altă 
parte  adaugă:  «Zelul  înnăscut  al  iubirei  de  învăţătură  mă  îndatoreşte,  iu¬ 
bitorilor  de  învăţătură  cetitori,  să  fiu  totdeauna  cu  îngrijire  şi  nelenevos 
la  aflarea  vre-unei  osteneli  serioase  pentru  răspândirea  cunoştinţii  cei  iu¬ 
bitoare  de  învăţătură  a  voastră».  Pentru  Antim  şi  pentru  discipolii  săi, 
tipografia  era  privită  ca  un  lucru  sfânt,  pus  în  serviciul  ţării  şi  al  bise¬ 
ricii.  Ca  unii  cari  credeau  în  munca,  în  scrisul  lor,  ei  să  sileau  ca  «slă- 
vitul  meşteşug  a!  tipografiei»  «acest  meşteşug  bisericesc  al  tipografiei» 
să  nu  fie  întrebuinţat  «împotriva  bisericii  şi  legii»  ci  «pentru  folosul  ţării»  ; 
ei  căutau  să  insufle  discipolilor  lor  tipografi  respectul  ce  se  cuvine  îna¬ 
intea  unui  lucru  mare  şi  sfânt,  prin  care  se  aduce  bine  şi  folos  neamului. 
De  aceea  nu  ne  vom  mai  miră,  când  vom  găsi  această  orânduială  făcută 
de  Antim  pentru  tipografi:  «Să  nu  îndrăsnească  tipograful  să  tipărească 
vre-o  carte  împotriva  bisericii  şi  legii  noastre,  măcar  de  i-ar  da  pe  coală 
câte  300  de  galbeni  de  aur,  iar  de  va  călca  porunca  să  fie  al  anatemei, 
Şi  de  se  va  înţelege  că  au  făcut  una  ca  aceasta  să  se  dea  de  ştire  Dom- 

i 

nului  să-l  pedepsească  cum  va  şti  mai  rău*.  Ce  mare  deosebire  între  | 
felul  cum  înţelegea  Antim  rostul  şi  menirea  tiparului,  pus  în  serviciul  1 
ţării,  a!  neamului  şi  al  bisericii,  şi  între  felul  cum  se  înţelege  astăzi  la  J 
noi  menirea  tiparului  întrebuinţat  de  atâtea  ori  în  contra  bisericii,  a  nea-  I 
mului  şi  a  ţării  U  I 

Activitatea  lui  Antim  ca  orator  bisericesc  o  putem  cunoaşte  j 
din  următoarele :  1 

«Cu  toată  partea  lor  de  imitaţie  —  căci  în  multe  locuri  se  resimte 
în  predicile  lui  Antim  influenţa  lui  ilie  Meniat,  renumit  predicator  bise¬ 
ricesc  pe  atunci  —  şi  cu  toată  partea  de  traducere,  care  sc  întâlneşte 
mai  ales  în  cel  de  al  doilea  volum,  didahiile  ne  înfăţişează  pe  Antim  ca 
pe  un  predicator  bisericesc  de  frunte,  de  sigur  ca  pe  cel  mai  mare  cu- 
vântător  bisericesc  pe  care  l-au  dat  până  în  prezent  vlădicii  noştri.  Ceeace 
deosebeşte  şi  înalţă  «didahiile»  lui  Antim  e  înfăţişarea  lucrului  despre 
care  vorbeşte  într’un  chip  simplu,  adesea  atrăgător;  e  stabilirea  şi  urmă¬ 
rirea  fidelă  a  unui  plan  bine  hotărît  în  alcătuirea  cuvântării  sale;  e  shorul 
ce  şi-l  ia  închipuirea  şi  gândirea  Iui,  în  diferitele  descrieri  poetice ;  e  în¬ 
trebuinţarea  a  numeroase  comparaţii  luate  din  vieaţa  de  toate  zilele  şi 
din  firea  încunjurătoare  pentru  o  şi  mai  mare  lămurire;  e  graiul  lui  in-  ; 
frumseţat  şi  fraza  alcătuită  cu  meşteşug;  e  pătrunderea  adâncă  a  lucrului 
despre  care  vorbeşte;  e  folosirea  bibliei  şi  a  sfinţilor  părinţi,  a  acestor 
izvoare  nesăcate  ale  învăţăturii  creştine,  aşa  de  des  şi  de  mult,  încât  pe 
alocurea  devine  chiar  împovărătoare  cetirii;  e  în  fine,  vădirea  mai  la  tot 
pasul  a  celei  mai  înfocate  iubiri  cătră  Dumnezeu  şi  cătră  aproapele,  a 
celei  mai  neclătite  şi  neclintite  bărbaţii  pentru  a  apără  aceea  ce  e  bine, 
drept  şi  adevărat. 

S’ar  putea  stărui  mai  pe  larg  asupra  calităţilor  lui  Antim  ca  pre¬ 
dicator  bisericesc.  S’ar  putea  aduce  din  cele  două  volume,  pentru  exem¬ 
plificare,  cuvântări  întregi.  Nu  se  va  face  aici  acest  lucru,  căci  prea  ar 
duce  departe.  Cu  toate  acestea  merită  totuş  ca  cineva  să  se  oprească 
măcar  numai  la  câteva  locuri  din  predicile  lui,  locuri  cari  fac  pe  de-oparte 
să  se  vadă  calităţile  lui  de  predicator,  iar  pe  de  alta  să  se  cunoască  sen¬ 
timentele  lui  personale. 

Voind  să  dea  o  icoană  a  mării  înfuriate,  zice:  «Mi- se  pare  ca  şi  f 
când  a-şi  vedea  înaintea  ochilor  mei  chipul  mării  (turbate):  de  toate  jj 

părţile  se  află  vânturi  mari,  se  strâng  împrejurul  vântului  nori  negri  şi  j 

deşi,  toată  marea  spumegă  de  mânie  şi  pretutindenca  se  înalţă  valurile  j 
ca  nişte  munţi».  | 

Izbucnind  în  contra  omului  păcătos,  care  îşi  va  pierde  din  cauza  \ 
păcatelor  sufletul,  Antim  face  această  apostrofă:  j 

«Unde  ţi-ai  pus,  păcătosule,  sufletul  tău  cel  iscusit,  cel  frumos,  cel  j 
minunat,  ce!  vrednic?  Unde  ţi-ai  îngropat  partea  cea  mai  aleasă  a  si¬ 
nelui  tău?  Zidirea  cea  mai  iscusită  a  dumnezeeştii  puteri,  soţia  cea  iubită 
a  îngerilor?  Unde  este  frumseţa  închiputrei  cei  dumnezeeşti?  Unde  este 

podoaba  darului  celui  dumnezeesc?  Unde  este  slava?  Unde  sunt  frum- 
seţile  lui  cele  minunate,  carele  îl  arată  mai  luminat  decât  soareie?  Aşa 
fără  de  socoteală  ai  lăsat  să-l  piarzâ  păcatul  şi  să-l  vânture  ca  ţărîna 
vântul!  Dar  cum  nu  te  milostiveşti  asupră-ţi?  Cum  nu-ţi  plângi  neno¬ 
rocirea?  Plânge  pentru  tine  biserica,  plâng  drepţii,  plânge  îngerul  pă¬ 
zitor  al  sufletului  tău,  pentru  căci  vede  aevea  pierzarea  ta;  şi  tu  nu  verşi 
o  lacrimă?  Şi  tu  nu  te  întristezi?  Nu  vii  în  căinţă,  o  -  fiule,  carele 
eşti  mort?» 

Găsim  apoi  descrieri  frumoase,  comparaţii  originale...  «Când  ieşim 
dela  biserică  să  nu  ieşim  deşerţi,  ci  să  facem  cum  face  ariciul,  că  dupăce 
merge  la  vie,  întâi  se  satură  el  de  struguri  şi  apoi  scutură  viţa  de  cad 
bonboanele  Jos  şi  se  tăvăleşte  pe  dânsele  de  se  înfig  în  ghimpii  lui  şi 
duce  şi  puilor;  aşa  să  ducem  şi  noi  fieştecine  pe  la  casele  noastre  co¬ 
piilor  şi  celor  ce  n'au  mers  Ia  biserică  din  cuvintele  ce  am  auzit  din 
sfânta  evanghelie  şi  dintr’alte  cărţi,  ca  sâ-i  hrănim  şi  pe  dânşii  cu  hrana 
cea  sufletească». 

In  «didahiile»  lui  Antim  mai  găsim  descrisă  şi  societatea  românească 
din  acea  vreme,  mai  vedem  şi  indignarea,  cu  care  Antim,  păstorul  turmei 
cuvântătoare,  o  mustră  şi  caută  să  o  îndrepteze  pe  o  cale  mai  bună,  spre 
o  vieaţâ  mai  curată  şi  mai  plăcută  iui  Dumnezeu.  «Ce  neam  înjură  ca 
noi  de  lege,  de  cruce,  de  cuminecătură,  de  morţi,  de  pomene,  de  lumi¬ 
nare,  de  suflet,  de  mormânt,  de  colivă,  de  prescuri,  de  ispovedanie,  de 
botez,  de  cununie  şi  de  toate  tainele  sfintei  biserici?  Şi  ne  ocărim 
şi  ne  batjocorim  înşine  legea.  Cine  dintre  păgâni  face  aceasta?  Sau 
cine-şi  măscăreşte  legea  ca  noi?  Oare  nu  înjurăm  cu  acestea  toate  pe 
Dumnezeu?  Oare  nu  ocărîm  cu  acestea  poruncile  lui?...  Noi  dacă 
auzim  pe  cineva  că  înjură  înjurăminte  de  acelea  ce  am  zis,  în  loc  de  a-l 
certa  şi  a-I  înfruntă  ca  pe  un  om  fără  socoteală,  nouă  ne  pare  bine  şi 
râdem . . .» 

Recomandăm  cetitorilor  scrierea  d-Iui  N.  Dobrescu,  costă 
numai  20  de  bani  (4-  porto).  Se  poate  căpătă  şi  !a  librăria  ar- 
hidiecezanâ.  De  aici  înainte  vom  purtă  grijă,  ca  toate  scrierile 
ce  Ie  recomandăm,  să  se  poată  comandă  dela  această  librărie. 

N.  B. 


MIŞCAREA  LITERARĂ. 

Theatron  politicon.  în  «Unirea»  din  Blaj,  anul  1910  Nr.  5  şi  urm. 
se  incepe  retipărirea  unei  cărţi  vechi  cu  acest  titlu,  tradusă  din  greceşte 
în  româneşte  de  economul  Filoteiu  dela  mănăstirea  Buseului  tipărită 
tot  acolo  pe  vremea  principelui  Gregoriu  Ghica  (1822—1828)  şi  a  epis¬ 
copului  Chesarie  (1825). 

Retipăritorul  acestei  cărţi  dl  Dem.  Piliţa  zice  in  introducerea  sa, 
ca  cartea  aceasta  «a  apărut  pentru  prima  oară  în  limba  elină»,  apoi,  că 

«data  apariţiunei  acestei  interesante  şi  moralizatoare  cărţi...  nu  se  ştie  cu 
precisiune»  şi  în  fine,  că  «autorul»  ei  ar  fi  «necunoscut». 

Greşit.  Pentrucă  cartea  aceasta  a  apărut  pentru  primadata  în  limba 
latină  sub  titlul: 

Theatrum  Politicum 

In  quo 

Quid  agendum  sit  a  Principe,  et 
quid  cavendum.  accurate 
praescribitur, 

Auctore 

Atnbrosio  Marliano 
Papiense  Canon.  Reg.  Later. 

Sac.  Theologiae  Professore. 
luxta  Exemplar  Dantiscanum, 

Editio  Tertia  emendatior  coeteris. 

(Aici  urmează  un  sigi!  cu  monogramul  latin  a  Iui  lisus  Christos:  1.  H.  S.  = 
lesus  Hominum  Salvator,  imprejur  cu  inscripţia:  Nomen  Domini  Lăudabile, 

apoi  se  continuă  titlul:) 

Colotiiae, 

Prostat  apud  Martinum  Endterum. 

Anno  MDCXCII. 

Deci  autorul  acestei  cărţi,  scrise  pentru  prima  dată  în  limba  la¬ 
tină,  este  canonicul  Ambrosius  Marlianns  din  Pavin,  şi  s’a  tipărit 
în  ediţia  3  în  Colonia  la  anul  1692.  In  introducerea  acestei  ediţiuni, 
din  care  însumi  am  un  exemplar,  se  cuprind  şi  două  dmprimatur»  de 
datul  Roma,  18  Decemvrie  1630  şi  2  Februarie  1631,  când  probabil  a  apărut 
cartea  pentru  primadata,  dar  nu  se  arată  că  unde.  Titlul,  introducerea  cu 
dedicaţiile,  cele  două  permisiuni,  pentru  tipărire,  trei  Epigrame,  un  Hexas- 
ticon  şi  un  Distichon  se  extind  pe  4  foi  nepaginate,  după  cari  urmează 
textul  tipărit  mărunt  pe  456  pagini,  împărţit  în  XXX  capete,  pe  margine 
cu  indicarea  izvoarelor,  şi  se  termină  cu  explicarea  propoziţiunilor  şi  cu 
indicele  alfabetic  a  lucrurilor  mai  însemnate  pe  12  foi  iarăş  nepaginate, 
format  12°. 

Nu  cunosc  nici  traducerea  grecească  făcută  de  principele  Nicolau 
Maurocordat  al  Ungrovlahiei,  tipărită  mai  întâiu  în  Lipsea  la  anul  1738 
(Bianu-Hodoşiu :  Bibliografia  veche  românească,  voi.  II:  Bucureşti  1910 
pag.  143)  şi  apoi  a  treia  oară  în  Veneţia  la  anul  1802  (lorga:  Istoria  lite- 
raturei  româneşti  în  veacul  XVIII.  Voi.  I.  Bucureşti  1901  pag.  55)  şi  nici 
traducerea  românească  făcută  de  economul  mănăstiresc  Fiioteiu  (Unirea, 
Blaş,  1910,  Nr.  5)  şi  aşa  nu  pot  constată  cu  siguranţă  întrucât  stau  aceste 
traduceri  în  legătură  unele  cu  altele  şi  cu  cartea  canonicului  Marlian,  căci 
în  locurile  indicate  aci  nu  se  spune,  că  traducătorii  de  unde  au  tradus,  — 
dar,  că  cuprinsul  traducerei  româneşti  reproduse  de  «Unirea»  după  Fiioteiu 
este  identic  cu  originalul  latin  a  lui  Marlian,  se  poate  vedea  din  repro¬ 
ducerea  începutului  dela  Cap  I.  după  ambii,  precum  urmează : 


CAP  I. 

Stăpânitoml  este  dator  să  petreacă  o  viaţă, 
cinstită ,  şi  supuşii  lai  să-i  urmeze  ca  şi 
umbra  trupului. 

Cu  toate  că  fiecare  este  dator  să  îm¬ 
brăţişeze  şi  să  lucreze  cu  mare  silinţă  fapta 
bună,  care  fireşte  este  dorită,  ca  să  stră¬ 
lucească  înaintea  celorlalţi  oameni  cu  pilda 
sa  cea  bună ;  dar  după  drept  cuvânt,  aceasta 
se  cere,  mai  cu  samă  deia  acela,  pe  care 
cerul,  pentru  bunele  sale  urmări,  l-a  înălţat 
în  cinstea  şi  treapta  cea  mai  de  sus.  Acesta, 
cu  mult  este  mai  dator,  decât  ceialaiţi,  că¬ 
rora  trebue  să  le  fie  de  pildă,  şi  cari  se 
silesc  dela  sine  a  se  asemăna  Stăpânitorului 
a  toate. 

Preaînţeleptu!  împărat  zice:  «Ori  în  ce 
chip  va  fi  cârmuitorul  unei  ţări,  asemenea 
vor  fi  supuşii  lui®.  —  «Precum  floarea  nu¬ 
mită:  Floarea  soarelui  urmează  drumul 
soarelui,  aşa  şi  supuşii  se  silesc  să  urmeze 
în  vieţuire  şi  purtare  pe  stâpânitorul  lor*. 
Poetul  tragodii  zice: 

«Dacă  Prinţul  fapta  bună  o  cinsteşte. 

Şi  tot  norodul  negreşit  c’o  slăveşte*. 

De  regretat,  că  traducerea  aceasta  româneasca  nu  se  retipăreşte  în¬ 
treagă  (Unirea  a  reprodus  numai  cap.  i.  şi  Ii),  dar  in  broşură  separată, 
atât  pentru  cuprinsul  ei,  bogat  şi  în  pilde,  cât  şi  pentru  forma  ei  frumoasa 
tradusă  fiind  într'o  limbă  populară  arhaică  foarte  atrăgătoare.  —  Retipă¬ 
rirea  astorfeliu  de  cărţi  ar  fi  de  interes  nu  numai  pentru  conservarea  ve¬ 
chilor  monumente  literare,  ci  şi  pentru  preoţi  şi  popor;  pentru  preoţi,  căci 
le-ar  fi  de  mare  ajutor  la  compunerea  de  predici  poporale,  iar  pentru 
popor,  căci  i  s’ar  da  o  lectură  foarte  folositoare  şi  frumoasă  şi  după  pri¬ 
ceperea  iui. 

Ne  tot  plângem,  că  poporul  mai  de  mult  a  fost  cu  mult  mai  bun 
decât  cel  de  azi.  —  Da,  pentrucâ  i  se  da  mai  multă  lectură  religioasă  şi 
după  priceperea  lui,  dacă  nu  era  cine  să-i  predice  mai  mult,  ca  celui  dc 
azi. —  Celui  de  azi  însă  nu  i  se  dă  nici  atâta  lectură  religioasă  potrivită, 
Şi  nici  i  se  predică  de  ajuns. 

Deci  până  când  îi  vom  putea  da  şi  noi  o  lectură  nouă  şi  mai  multă 
după  trebuinţele  lui  de  azi,  să  retipărim  cel  puţin  monumentele  literare 
vechi  mai  de  valoare  şi  să-i-le  dăm  de  cetit,  fireşte,  să-i  şi  predicăm  mai 
mult,  căci  atunci  cel  puţin  il  vom  reţinea  dela  căderea  mai  departe  până 
când  îl  vom  putea  duce  mai  departe  pe  calea  progresului  pe  toate  terenele 
condiţiunilor  lui  de  viaţă  ca  popor  creştin  şi  ca  popor  român. 

Gavriil  Hango. 


CAPUT  I. 

Honestam  vivendi  rationem  sibi  praescribat 
Princeps,  et  seqitdur  cum  populus  sicut 
umbra  corpus. 

Virtutem  suapte  natura  amabilem, 
quamvis  teneatur  unusquisq.,  omni  studio 
complecţi,  et  tale  praebere  exemplum,  ut 
luceat  coram  honiinibus,  hoc  tamen  prae- 
cipua  ac  singulari  ratione  exigitur  ab  eo, 
quem  ad  summum  dignitatis  apicem  evexit 
virtus,  comite  fortuna.  Îs  cnim  astringitur 
arctiori  quodam  vinculo,  utpote  inferiorum 
exemplar:  qualis  autem  superior,  tales  et 
inferiores  esse  soleni,  ita  acclamante  sa- 
pientissimo  Rege,  qualis  rector  civitatis,  tales 
et  habitantes  in  ea.  Quoniam  sicut  heliotro- 
pium  Solis  cursum  imitatur,  ita  popul i  in- 
sfituendae  vitae  regulam  a  Principis  in- 
genio  mutuantur,  bine  Poeta  tragicus : 

Rex  velit  honesta,  nemo  non  eadem  volet. 

Pastoralele  de  Crăciun  ale  Arhie¬ 
reilor  noştri.  Consecvenţi  bunului  obiceiu, 
mai  bine  zis,  datoriei  de  apostolic,  Arhiereii 
noştri  s'au  coborif  cu  duhul  în  mijlocul 
credincioşilor  şi  fiilor  sufleteşti  şi  de  astă- 
datâ  prin  pastorale,  cari  se  vor  fi  cetit  în 
toate  colţurile  şi  in  toate  bisericuţele  noa¬ 
stre.  lata  în  scurt  cam  ce  merinde  sufle¬ 
tească  s’a  trimis. 

1.  I.  P.  S.  Sa  Mitropolitul  în  pastorala 
pentru  popor ,  arată  cum  neamul  omenesc, 
căzut  în  robia  întunerecului,  s’a  zbătut  za¬ 
darnic  după  o  îndreptare,  până  ce  a  sosit 
plinirea  vremii,  când  lumii  răsare  lumina 
cunoştinţii,  vestind  dela  o  margine  la  alta 
că  nu  mai  suntem  robi  ci  fii  şi  moştenitori 
ai  darurilor  iui  Dumnezeu.  Nu  ajunge  însă 
numai  să  mulţămim  pentru  această  mare  în¬ 
durare,  ci  trebue  să  luăm  din  această  mare 
sărbătoare  învăţături  mari  şi  folositoare:  că 
D-zeu  a  făcut  lumea  cu  bunurile  ei,  pe  om 
după  asămânarea  sa  ca  să  o  stăpânească, 
iar  când  prin  păcat  -  din  vina  noastră  — 
am  pierdut  această  siăpânire  Domnul  a 
adus  lumina,  care  zămisleşte  din  suflete 
nizuinţa  spre  desăvârşire,  care  ne  fereşte  de 
păcat.  La  desăvârşire  ajungem  numai  prin 
desvoltarea  puterilor  noastre  sufleteşti,  prin 
învăţătură  şi  luminare,  pe  care  o  dă  mai 
ales  şcoala  confesionala.  Biserica  nu  e  nu¬ 
mai  loc  sfânt  de  rugăciune  şi  de  săvârşirea 
tainelor,  ei  şi  de  învăţătură,  carea  face  ca 
omul  învăţat  pe  cel  neinvăţat  slugă  sâ-1 
aibă.  Ori-ce  învăţătură  însă  e  adevărată, 
bună  şi  folositoare  numai  dacă  e  şi  creş¬ 
tinească,  întemeiată  pe  credinţa  în  D-zeu. 
Pentru  această  învăţătură  să  vă  cumpăraţi 
cărţi  de  rugăciuni,  şi  orice  cărţi  bune,  cari 
vor  fi  ca  un  dascăl  bun  în  casele  voastre, 
cari  vă  vor  deştepta,  lumină  şi  învăţa  toate 
cele  de  lipsă  şi  de  fo!os“. 

2.  P.  S.  Sa  episcopul  Aradului  îşi  por¬ 
neşte  cuvântul  de  învăţătură  cu  „Christos 
se  naşte  mâriţi-l...  cântare,  prin  care  ca  şi 
luceafărul  dimineţii  cu  ceasuri  înainte  ve¬ 
steşte  lumina  zilei.  Biserica  de  cu  bună 
vreme  a  vestit  apropierea  măritului  praznic 
la  care  fiecare  creştin  are  vreme  a-şi  da 
socoteala:  „cum  şi-a  împlinit  datorinţele 
câtră  D-zeu,  cătră  sine  şi  cătrâ  deaproapele, 
cum  şi-a  făcut  datorinţa  cătră  biserică  şi 


stat;  cătră  limba  şi  legea  sa,  câtră  casa  şi; 
familia  sa  şi  dându-şi  seama  de  viaţa  şi 
faptele  sale,  să-şi  poată  curaţi  casa  sufle-; 
tului  de  intinârile  vieţii  zilnice,  ca  astfel  cu; 
inimă  curată  şi  cu  suflet  împăcat  să  poată 
aştepta  ziua  sfintei  prâsnuiri  şi  cu  dragoste 
nefăţărită  să  primească  în  casa  sa  pe  îm-1 
păratui  păcii  şi  al  măririi,  Christos,  carele 
prin  întruparea  Sa  a  adus  în  lume  marele  ; 
dar  al  mântui/vi,  fără  de  care  omul  nu  J 
avea  şi  nu  putea  avea  nădejde  de  bine  şi  3 
de  fericire".  Aceiaşi  cântare  ne  arată  şi  | 
cum  să  prăznuitn  această  mărită  şi  sfântă  j 
zi,  înălţândti-ne  şi  cântând  tot  pământul  3 
Acelui  care  cu  vorba  şi  cu  fapta  a  venit  1 
să  ne  înveţe  şi  lumineze  că  omul  însuşi  \ 
trebuie  să  voiască  şi  să  lucre  la  binele  şi  ţ 
fericirea  sa,  cari  ca  şi  mângâierea  şi  înde-  ţ 
stuiarea  se  dau  fieştecărnia  numai  în  mă-  j 
sura  dragostei  sale  creştineşti,  în  măsura  | 
plinirei  legii  din  credinţă  curată,  în  măsura  j 
conlucrării  sale  proprii:  Celce  samănâ  pu-\ 
ţin  puţin  va  şi  seceră,  iar  cel-ce  seamănă  '■ 
întru  binecuvântare  va  şi  seceră.  11.  Coi'.  IX.  6.  ; 

3.  Iar  p.  S.  S.  părintele  episcop  Miron  \ 
al  Caransebeşului,  pornind  dela  aceiaş  cân-  : 
tare  bisericească,  acum  când  tot  insul  îşi 
depune  unealta  de  lucru,  ţăranul  toporul, 
hârleţul  ori  furca;  meşteşugarul  ciocanul 
sau  rindeaua,  iar  cărturarii  condeiul  spre 
a-şi  odihni  trupurile  obosite...  vine  să  ne 
spună  că  in  deosebi  noi  Românii,  cari 
singuri  ne-am  pomenit  deodată  şi  Români 
şi  Creştini,  ar  trebui  mai  mult  decât  alţii 
să  fim  pătrunşi  de  adevărul  poveţelor  creş¬ 
tineşti,  de  măduva  învăţăturilor  Iui  Christos, 
carea  este  iubirea  creştinească  pe  urma  că¬ 
reia  răsare  pacea  şi  buna-înţelegere  „Intr’a- 
ceea  stă  iubirea,  nu  că  noi  am  iubit  pre 
D-zeu,  ci  că  el  ne-a  iubit  pe  noi,  şi-a  trimis 
pe  f  'iiul  său  spre  împăcare  pentru  păcatele 
noastre,  iubiţilor!  Dacă  ne-a  iubit  pe  noi 
D-zeu  şi  noi  trebue  să  ne  iubim  unul  pe 
altul».  (S.  Ion  I.  scrisoare  4,  9-  11), 

Aceasta  e  cea  mai  mare  poruncă  a  legii 
lui  Christos,  a  cărui  naştere  o  prâznuim 
de  nou,  porunca  iubirei,  pe  care  Christos 
a  adus-o  până  a  se  jertfi  pe  sine  însuşi 
pentru  omenime.  Nonă  ni  se  cere  mai  puţin, 
de  tot  puţin  :  ca  să  nu  ne  gândim  numai 
la  noi  ci  şi  la  deaproapele;  şi  în  deosebi 


la  cei  în  năcazuri,  în  sărăcie,  în  boale,  în 
mizerie,  căutând  a-ie  u ştirii  soartea,  a-!e  alină 
durerea,  a-i  ajutoră,  ca  să  aibă  şi  aceia  o 
clipă  mat  mulţămită  şi  mai  dulce  în  viaţa-le 
amărîtă.  «A  fi  creştin  însemnează  a  fi  mân¬ 
tuitorul  altora »  a  zis  un  bărbat  al  bisericii. 
Deci  să  căutăm  a  fi  şi  noi  creştini  buni, 
mântuind  pe  câţi  putem  de  greutăţile  ce-i 
apasă  până  la  înbrâncire.  Astfel  mângăind 
şi  întărind  pe  deaproapele,  ne  întărim  cu 
toţii  împreună  şi  asta  va  fi  spre  folosul 
deobşteale  poporului,  din  care  facem  parte. 

Aşa  îtUimpinăm  cu  vrednicie  pe  cel-ce 
vine  să  ne  spună:  Eu  sunt  calea ,  adevărul 
şi  viaţa;  nimenea  nu  vine  la  Părintele  meu, 
decât  numai  prin  mine »  şi  prin  asta  ne 
înălţăm. 

In  urmă  arhiereul,  —  care  nu  perde  o 
clipă  dinaintea  ochilor  zbuciumul  vieţii 
bântuite  de  atâtea  patimi,  mai  ales  acolo 
în  Bănat,  pe  care  cu  conştiinţă  deamnă  se 
strădue  să  o  înalţe,  să  o  îndrume  —  în¬ 
deamnă  ia  aducerea  prinoaselor  la  altar , 
semne  văzute  ale  închinării  cu  „duhul  şi 
cu  adevărul". 

* 

Biserica  şi  şcoala.  La  Mitropolia  Mol¬ 
dovei  sub  prezidenţia  I.  P.  S.  Mitropolit 
Pinten  pentru  întâiaş  dată  s’a  ţinut  în  Oc- 
tomvre  trecut  conferenţa  mixtă  a  dlor  pro¬ 
topopi  şi  revizori  şcolari,  în  frunte  cu  dl  in¬ 
spector  general  al  învăţământului  primar, 
spre  a  sfătui  şi  hotărî  un  plan  de  muncă 
al  preoţilor  cu  învăţătorii  săteşti,  pentru 
luminarea  şi  îndrumarea  ţărănimei  pe  o 
cale  mai  bună.  P.  S.  Sa  deschizând  con- 
feretiţa  arată  cum  trebue  să  muncească 
împreună  aceşti  doi  factori  culturali  la  ri¬ 
dicarea  morală  şi  materială  a  ţărănimii  în- 
frăţindu-şi  forţele,  care  e  tnijioeul  cel  mai 
puternic  de  cucerire.  Prin  muncă  pornită 
din  toată  inima  şi  cu  toată  iubirea  pentru 
ridicarea  ţăranului  să  iasă  intr’un  cerc  mai 
!arg, 

mai  luminos. 

„A  sosit  vremea  —  a  spus  1.  P.  S.  Sa  — 
ca  preotul  român  să  nu-şi  mărginească 
munca  pastorală  numai  între  păreţii  bise- 
ncn.  El  trebue  cât  mai  îngrabă  să  iasă 
afară,  peste  pragul  bisericii,  şi  peste  îm¬ 
prejurarea  ţimiterului  şi  în  tot  cuprinsul 
Parohiei  lui,  să  se  intereseze  de  traiul  ţă¬ 
ranului,  de  viaţa  lui,  de  gospodăria  lui  şi 
în  fine  de  tot  ceia-ce  contribue  Ia  ridicarea 


lui  spre  a-i  face  viaţa  mai  fericită.  Preoţimea 
unui  neam  nu  este  chemată  a  chivernisi 
schelele  omeneşti,  ci  este  datoare  a  purta 
grijă  de  om,  aşa  pe  cum  î-a  făcut  pe  el 
Dumnezeu;  cu  alte  cuvinte  preotul  este 
dator  a-se  ocupa  de  cerinţele  vieţii  sufle¬ 
teşti  a  omului  şi  de  cerinţele  de  toate  zi¬ 
lele  ale  vieţii". 

„Asemenea  şi  învăţătorul  sătesc ;  nu  este 
destul  să  stea  numai  de  capul  şcolarilor  săi“. 

Pildă  bună. 

» 

Un  act  perfid  şi  o  călcare  de  lege 

numeşte  „Tribuna"  procedeul  direcţiunii 
colegiului  reformat  din  Orăştie,  care  are 
îndrăzneala  revoltătoare  de  a  se  adresa 
chiar  părinţilor  ort.  rom.  să  intrevină  în 
chestia  limbei  de  catehizare,  cerând  însuş 
catihetului  ort.  rom.  „să  se  potrivească 
legilor  colegiului  reformat  (adecă  să  ca- 
techizeze  în  ungureşte),  ca  astfel  să  se 
poată  da  calculii".  Prin  această  măsură  a 
voit  să  spărie  pe  părinţii  slabi  de  înger  şi 
îngrijoraţi  de  copiii  tor,  că  aceştia  îşi  vor 
perde  jumătatea  de  an  nefiind  clasificaţi 
din  religiune.  Pornirea  conducătorilor  a- 
cestui  colegiu  e  nu  numai  o  călcare  a 
drepturilor  noastre  de  neam  şi  biserică,  ci 
e  şi  o  condamnabilă  vînătoare  de  suflete 
pentru  refortnaţiune  între  ai  noştri.  Şi  a 
izbutit  tendinţa  păcătoasă,  căci  2  părinţi 
strânşi  cu  uşa  au  şi  trecut  ta  retigiunea 
reformată.  Avem  toată  convingerea  că  au¬ 
torităţile  noastre  bisericeşti  nu  se  vor  ostoi 
până  nu  se  va  dâ  satisfacţia  cuvenită  pre¬ 
stigiului  bisericei  noastre  adânc  jignite. 

* 

Circularul  consistorial  Nr.  13534  Şcol. 
1910  se  ocupă  de  probleme  religioase. 
„Şcoala  confesională  fiind  susţinută  de  bi¬ 
serică,  fiind  o  „fiică"  a  acesteia,  e  firesc 
ca  întreaga  muncă,  ce  se  desfăşură  în  ea, 
să  poarte  mai  înainte  de  toate  un  timbru 
religios".  Şcoala  să-şi  aibă  caracterul  re¬ 
ligios,  căci  numai  aşa  se  poate  dâ  ade¬ 
vărată  educaţie  religioasă.  Mijloacele  de 
promovare  ale  acestei  educaţii  sunt  multe ; 
deocamdată  insă  se  comunica  numai  ho- 
tărîrea  Consistorului,  ca  de  aici  încolo 
fiecare  şcoală  să-şi  aibă  hramul  său  pro¬ 
priu,  ca  şi  biserica,  când  se  impun  săr- 
bări  şcolare  cu  caracter  religios,  potrivite 


prilejuri  de  înălţare  sufletească  pentru  elevi 
şi  părinţi.  Icoana  care  reprezintă  hramul 
trebue  să  se  găsească  în  fiecare  şcoală. 

Al  doilea  mijloc  educativ,  —  care 
poate  trebuia  pus  în  locul  întâi  —  e  du¬ 
cerea  elevilor  la  biserică  în  Dumineci  şi 
sărbători,  precum  şi  Sâmbătă  seara  şi  în 
ajunul  praznicelor  la  vecernie.  „Ducând 
copiii  pur  şi  simplu  la  biserică,  învăţătorul 
să  nu  creadă  însă  că  şi-a  achitat  întreaga 
datorie  faţă  de  educaţia  religioasă  a  ele¬ 
vilor,  ci  el  să  caute  în  mod  pedagogic  a-i 
face  să  şi  simtă  solemnitatea  credinţei  în 
Dumnezeu  şi  fericirea  de  care  e  cupiins 
creştinul  când  îşi  concentrează  gândurile 
asupra  Tatălui  ceresc  (vezi  admirabila  ru¬ 
găciune  :  „In  biserica  mărirei  Tale  stând 
în  cer  a  sta  mi-se  pare  !■*).  El  să  caute  a 
le  şi  explică  anumite  momente  din  ser¬ 
viciul  divin,  sâ-i  înveţe  cum  să  se  roage 
cu  credinţă,  cum  să  aducă  jertfă  lui  Dum¬ 
nezeu  din  toată  inima  şi  din  tot  sufletul, 
cum  să  stea  în  biserică  cu  frică  şi  eu  cu¬ 
tremur,  cum  să  asculte  cuvântul  lui  Dum¬ 
nezeu  şi  cum  să-l  înţeleagă  s.  a.  m.  d." 
In  biserici  să  aibă  un  rol  activ  şi  elevii  ca 
cântăreţi.  Să  se  facă  coruri  bisericeşti,  fie 
şi  într’o  voce,  dacă  nu  în  două-trei,  cari 
să  cânte  nu  numai  în  biserici,  ci  şi  peîa  în¬ 
mormântarea  binefăcătorilor,  la  sărbâri  re¬ 
ligioase  . 

Concepţia  circularului  denoată  nu  numai 
pricepere  pedagogică  ci  şi  o  frumoasă  în¬ 
ţelegere  a  problemelor  religioase. 

♦ 

Vizitaţii  canonice  a  făcut  P.  S.  Sa  Epis¬ 
copul  Aradului  a  2-a  zi  de  Crăciun  pentru 
a  sfinţi  biserica  credincioşilor  din  Cil,  cari 
deodată  cu  praznicul  creştinătăţii  au  săr¬ 
bătorit  şi  praznicul  muncii  lor  cinstite.  In 
faţa  poporului  mult,  cuvântarea  arhierească 
a  admoniat  să  se  ferească  de  prorocii  min¬ 
cinoşi,  cari  prin  proselitismul  lor  seduc 
poporul  şi-l  înstrăinează  de  aşezăminteie 
lui  străbune.  In  cursul  sf.  Liturgii  s’a  hi- 
rotesit  nou  alesul  protopop  al  Rutenilor, 
încâtrâu  s’a  îndreptat  apoi  P.  S.  Sa.  In 
drum  s’a  oprit  in  Almaş  unde  a  făcut  ve¬ 
cernia  şi  a  îndemnat  poporul  la  bună  în¬ 
ţelegere  şi  vie  alipire  cătră  aşezăminteie 
strămoşeşti,  biserica  şi  şcoala.  La  Căcărău 
a  sosit  seara,  a  cetit  rugăciunea  de  des- 
legare,  a  binecuvântat  poporul  şi  iarâş  a 


vorbit.  De  aici  a  mers  la  Buteni.  A  treia 
zi  a  servit  şi  a  combătut  „cu  toată  energia 
secta  baptistă,  care  îşi  are  un  puternic  cuib 
aici.  A  combătut  concubinatele,  cari  au 
început  a  luâ  dimensiuni  mai  mari  în  Bu¬ 
teni...»  (Bis.  şi  Şcoala).  Va  fi  fost  acesta 
un  îndemn  noului  protopop,  dela  care  se 
aşteaptă  împlinirea  datoriei  nu  de  slujbaş 
ci  de  apostol  la  margini. 

Aceste  vizitaţii  au  putere  magică  pentru 
stârnirea  şi  înălţarea  simţământului  religios; 
Arhiereii  noştri  să  folosească  ales  acest  mijloc 
de  întărire  a  bisericii. 

* 

Felicitări.  Anul  nou  e  prilejul  când 
se  obicinuiesc  între  cei  mici  ca  şi  între  cei 
mari  a  se  spune  numai  vorbe  măgulitoare 
şi  de  laudă,  cari  însoţesc  urările  de  bine. 
P.  S.  Sa  Episcopul  Caransebeşului  însă,  în 
răspunsul  ce  l-a  dat  reprezentanţilor  popo¬ 
rului  şi  a  corporaţiilor  bisericeşti  a  făcut 
o  aspră  critică  stărilor  bisericeşti  şi  cultu¬ 
rale,  a  căror  pricină,  e  că  sânt  în  eparhie 
prea  puţini  muncitori  harnici  şi  conştien- 
ţioşi  şi  prea  mulţi,  cari  privesc  slujba  lor 
numai  de  un  simplu  mijloc  de  trai  de  azi 
pe  mâne  şi  nu  cum  ar  trebui  să  fie  —  de  o 
misiune  înaltă  apostolică  pentru  desrobirea 
culturală  a  unui  popor  înzestrat  cu  însu¬ 
şiri  admirabile,  ca  puţine  alte  popoare... 
«poporul  e  bun,  ascultător,  iubitor  de  jertfe 
.adeseori  foarte  simţite  pentru  biserică  şi 
şcoală,  numai  conducătorii  —  preoţii  şi  în¬ 
văţătorii  şi  inteligenţii  — -  să  fie  Ia  înălţimea 
chemării  şi  datorinţelor  lor  şi  se  vor  ajunge 
rezultatele  cele  mai  frumoase.  Greutăţi 
sunt  destule,  cele  mai  multe  însă  le  aflu 
tocmai  aici  în  centru"  sună  judecata  arhie¬ 
reului  (F.  Dieces.)  Dar  mi  se  pare,  prea 
mult  se  lasă  la  o  parte,  se  perd  din  vedere 
«momentele  morale,  ideale  ale  activităţii 
şi  chemării  noastre»  socotindu-se  a  se  putea 
produce  o  îndreptare  prin  avertismentul: 
«toate  taxele,  toate  venitele  ce  compet  fon¬ 
durilor  centrale  trebue  deci  până  la  cel  din 
urmă  bănuţ  încassate».  Credem  de  nevoie 
nu  atât  strângerea  şi  administrarea  de  fon¬ 
duri,  ci  mai  vârtos  crearea  unui  nou  fond 
sufletesc,  adevărat  creştinesc,  acolo  unde 
lipseşte,  şi  se  vor  administra  de  sine  şi 
taxele  şi  se  vor  porni  fără  zăbavă  şi  în¬ 
dreptarea  stărilor  bisericeşti-culturale  ne¬ 
prielnice.  , 


Muzeu  iconografic.  Cătră  sfârşitul  lui 
Noemvrie  a.  tr.  a  fost  o  frumoasă  sărbare 
culturală  Ia  Cassa  Bisericii.  Dl  ministru 
Haret  a  pus  la  dispoziţia  şi  folosul  publi¬ 
cului  colecţiile  de  icoane,  de  vechi  obiecte 
bisericeşti,  de  fotografii  ale  monumentelor 
bisericii  istorice  etc.  cari  sunt  un  început 
de  muzeu  iconografic,  întocmit  de  admini¬ 
stratorii!  Cassei  pe  lângă  Comisiunea  mo¬ 
numentelor  istorice.  Cu  acest  prilej  dl  Gâr- 
boviceanu  în  faţa  arhieieilor  şi  a  unui  re¬ 
strâns  număr  de  persoane  alese,  a  făcut  o 
dare  de  seamă  despre  binefăcătoarea  acti¬ 
vitate  a  Cassei  Bisericii  dela  1904  încoace 
despre  lucrările  de  mult  preţ  pentru  aşe- 
zămintele  bisericeşti  a  comisiei  monumen¬ 
tale  istorice,  precum  şi  asupra  îndemnurilor 
din  cari  a  pornit  colecţionarea  şi  păstrarea 
unor  preţioase  produse  ale  vechii  noastre 
culturi  naţionale,  mărturii  şi  resturi  istorice 
ce  au  putut  fi  mântuite  de  vitregia  vremu¬ 
rilor  trecute;  asupra  condiţiilor  în  cari  s’a 
întreprins  această  colecţionare  şi  a  scopului 
ce  urmăreşte. 

O  ce  minunat  muzeu  bisericesc  s’ar 
putea  face  şi  la  noi ! 

«Amvonul-  are  informaţia  care  ne  miră: 
«Mai  mulţi  creştini  ne  denunţă  pe  unelti- 
lorii  slâbirei  credinţei  noastre  ortodoxe, 
cari  toţi  sunt  absolvenţi  ai  seminariilor  pa- 
pistăşeşti  din  Ungaria  şi  cart  s'au  vârît 
chiar  în  aşezămintele  noastre  bisericeşti, 
ocupă  locuri  importante  nu  numai  în  ad¬ 
ministraţiile  publice  şi  chiar  prin  seminariile 
noastre.,,  ponegresc  tot  ce  avem  noi  şi 
urzesc  intrigi  pentru  scopurile  catolicis¬ 
mului  (Banciu,  Vanca).  Unele  din  corurile 
bisericilor  noastre  din  capitală  sunt  conduse 
de  aceşti  teologi  uniţi,  unii  chiar  profesori 
la  seminarul  catolic...  Chiar  în  unele  epi- 
fropii  bisericeşti  s’au  furişat  uniţii»,.. 

Aceasta  nu  mai  e  proverbiala  toleranţă 
Şi  libertate  religionară,  ci  să  nu  grăim  osândă 
—  denoată  o  păcătoasă  lipsă  de  conştiinţa 
religioasă ! 

* 

Societatea  ortodoxă  naţională  a  fe¬ 
meilor  române.  Propaganda  catolică  în 
România  a  avut  darul  de  a  trezi  la  viaţă 
activă  conştiinţa  religioasă  a  femeilor,  a 
doamnelor  române.  Această  propagandă... 
v'rea  să  pună  stăpânire  asupra  educaţiei 


tinerimei  şi  mai  ales  a  fetelor  din  cea  mai 
înaltă  societate  românească  a  regatului, 
pentruca  astfel  mai  pe  nesimţite  să  se  poată 
furişă  în  sufletul  familiilor  de  frunte  a  nea¬ 
mului  românesc,  credincios  bisericii  orto¬ 
doxe.  Dar  primejdia  e  observată  la  vreme 
şi  deodată  cu  protestul  energic  al  ţării  se 
manifestă  cu  mândră  conştiinţă  şi  demni¬ 
tate  sentimentul  religios  jignit  al  doamnelor 
române,  solicitând  o  unire  de  forţe  pentru 
a  reprimă  tendinţele  nesăbuite.  Şi  aşa  îşi 
ia  avânt  societatea  ortodoxă  naţională,  care 
urmăreşte  înalte  scopuri  creştineşti  naţio¬ 
nale  prin  înjghebarea  de  institute  culturale, 
menite  a  da  mai  nainte  de  toate  o  creştere 
religioasă  ortodoxă.  Cum  această  societate 
a  emanat  din  conştiinţa  bunilor  români  şi 
creştini  ortodocşi  ai  ţării,  ea  a  reuşit  să  se 
impună  repede  şi  să  cucerească  simpatii 
pretutindeuea.  Mişcarea  e  sprijinită  cu  căl¬ 
dură  de  fruntaşii  vieţii  publice  româneşti, 
cari  s’a  îutrepus  cu  însufleţire  ca  să  fie 
recunoscută  de  persoană  morală. 

Societatea  şi-a  inaugurat  activitatea  bi¬ 
nefăcătoare  prin  înfiinţarea  gră  din  ei  de  copii 
în  cartierul  Fioreasca.  Instituţia  e  pusă  sub 
supraveghiarea  unor  distinse  doamne,  cari 
prin  bune  elemente  didaţtice  vor  îngriji 
de  educaţia  creştinească  naţională  a  copiilor, 
iar  acest  fapt  a  determinat  pe  dl  ministru 
Sp.  Haret  să  încredinţeze  conducătorilor 
societăţii  ortodoxe  naţionale  supraveghiarea 
tuturor  grădinilor  de  copii  ale  statului  din 
Bucureşti.  De  curând  s'au  inaugurat  şi 
conferenţele  populare,  ce  se  vor  ţinea  de 
cei  mai  buni  preoţi  mai  ales  la  periferiile 
oraşului  în  diferitele  cartiere,  unde  trăeşte 
populaţia  oropsită,  şi  deci  potrivită  pentru 
încercări  proselitistice  ale  misionarilor  ca¬ 
tolici.  întâiul  conferenţiar  a  fost  părintele 
arhim.  I.  Scriban,  dir.  semin.  central  şi  mem¬ 
bru  în  comitetul  societăţii.  D-nele  şi  d-şoarele 
din  comitetul  societăţii  se  întrec  în  zelul  şi 
râvna  de  a  organiza  comitetele  parohiale 
din  capitală,  al  căror  număr  sporeşte  mereu 
Chiar  în  provincie  comitetul  central  şi  di¬ 
feriţi  preoţi  fac  o  propagandă  inimoasă 
pentru  popularizarea  societăţii,  pentru  spo¬ 
rirea  fondului  ei  şi  pentru  câştigarea  de 
noi  membrii.  Pentru  promovarea  aceloraş 
scopuri  creştineşti  naţionale  in  15  Decem¬ 
vrie  v.  s’a  aranjat  în  sala  mare  a  Ateneului 
român  un  mare  concert  religios-patriotic 

pidare,  nu  se  găseşte  nici  un  articol,  în  i 
care  să  se  fi  tratat  o  singură  chestiune  cu 
temeinicia  ce  se  aşteaptă  de! a  o  revistă  bi¬ 
sericească.  Credeam  dintru’nceput  că  această  : 
revistă  va  pune  în  discuţie  şi  va  îmbrăţişa  ţ 
multele  probleme  ale  vieţii  bisericeşti  şi  ’ 
ale  praxei  pastorale,  va  publică  predici,  va 
da  îndemnuri  cu  caracter  practic,  va  ţinea 
pe  cetitori  în  curent  cu  publicaţiile  bune 
din  literatura  bisericească  etc.  Dar,  nimic 
din  toate  acestea.  Nu  veţi  găsi  nici  chiar 
o  rubrică  a  informaţiunilor,  cum  se  cere  i 
dela  o  revistă  bisericească,  care  se  ştie  : 
face  folositoare  şi  prin  lucruri  la  aparenţă 
neînsemnate,  in  schimb  veţi  găsi  hărţuieli 
mărunte  şi  straşnica  râsboire  în  contra  ar¬ 
gatului  P.  S.  Sale  părintelui  episcop  dela 
Arad.  Veţi  mai  găsi  o  lărmuitoare  dema¬ 
gogie  în  jurul  chestiei  «organizării  preo¬ 
ţim»»,  pe  care  i-a  succes  să  o  discrediteze.  5 
Da !  „ Revistei  Preoţilor “  avem  să-i  mulţămim 
cu  toţii ,  toată  preoţimea  noastră,  că  prin 
nepricepere  şi  lipsă  de  tact  a  compromis  o  \ 
chestiune  atât  de  importantă.  Dacă  va  fi  de  ; 
trebuinţă,  promitem  să  dovedim  toate  ace¬ 
stea  mai  pe  larg.  lată,  deci,  ce  înseamnă 
„sfătoşenie" :  să  ie  apuci  de  gazetărie  bi¬ 
sericească  — -  fără  să  şti  cum  să  o  faci! 
Repetăm  sfatul  ce  l-am  dat  mai  nainte 
confraţilor  dela  acea  revistă. 

Tipicul  cultului  religios. 

Cazuri  liturgice. ,  date.  şi  indigitări  tipiconale  pe  luna.  lui  Februarie. 

Mercuri  în  2  Februarie.  întimpinarea  Domnului  nostru  lisus  Chrislos,  Deşi  j 
acest  praznic  cade  în  periodul  Triodului,  la  slujba  lui  cazuri  tipiconale  speciale,  nu 
sunt.  Toată  slujba,  atât  la  vecernie,  cât  şi  la  utrenie,  se  face  după  prescrierile  mineiuhti. 
Nici  Triodui  nici  ocfoihul  nu  concurge  cu  nimic. 

Sâmbătă  în  5  Februarie  la  vecernie.  La  «Doamne  strigat-am»  6  stihiri  din  octoih 
dela  glas  2  şi  4  sti-hin  din  Triod  dela  Dumineca  «Fiului  rătăcit».  «Mărire»  «O!  de  cât 
bine  m’am  lipsit  eu  ticălosul  pe  mine  însu-ttii»  din  Triod  «şi  acum  >  dogmatica  glasului  ţ 
2  din  octoih.  După  Vohod  «Lumină  lină»  şi  prohimenul  «Domnul  s’a  înpârăţit,  întru  * 
podoabă  s’a  înbrâcat».  Ectenia  «să  zicem  toţi»  «învredniceşte-ne  Doamne»  ectenia  celor  j 
6  cereri.  După  al  2-lea  vosglas,  stihoavna  octoihului  cu  «Mărire »  din  Triod  «şi  acum»  î 
bogorodicina  stihoavnei  glasului  6.  «Acum  slobozeşte»  «Prea  sfântă  Treime»  «Tatăl  l 
nostru».  După  vosglas  troparul  glasului  de  rând  una  data  «Mărire  şi  acum*  al  Năs-  1 
cătoarei  şi  încheierea  ca  de  obiceiu. 

Duminecă  în  6  Februarie.  Dumineca  «Fiului  rătăcit*  glas  2  vos.  2  Cuv.  Păr. 
Vucol.  Ep.  La  utrenie:  După  ectenia  cea  mare  Dumnezeu  este  Domnul»  de  4  ori  pe 
melodia  tropariului  glasului  2  şi  troparele  dela  încheierea  vecerniei,  cu  deosebirea,  că 
tropariul  învierii  se  cântă  de  2  ori.  După  cele  2  serii  de  sedelne  din  octoih  Polileul 
şi  psalmul  136  «La  rîul  Babilonii  lui»  şi  troparele  învierii,  «soborul  îngeresc».  Antifoa- 
nele  glasului  _de  rând  şi  voscreasna  a  2-a.  După  psalm  50  «mărire»  «uşile  pocăinţei» 

«şi  acum».  «în  calea  mântuirii  îndreptează-iuâ».  Catavasiile  [ntimpinării  Domnului.  La 
peasna  a  3-a  sedclnele  Triodului.  „Grăbeşte  de-mi  deschide  braţele  cele  părinteşti" 
„mărire  — şi  acum".  „Ceia-ce  nu  şti  de  mire  Curată  Născătoare  de  Dumnezeu",  la 
peasna  a  6-a  condacul  şi  icosul  Triodului.  După  peasna  a  9-a,  ectenie  mică  şi  sfetilna 
învierii  „mărire"  sfetilna  Triodului  „şi  acum"  a  Născătoarei  de  Dumnezeu  tot  din  Triod. 

La  hvalite  5  stihiri  din  Octoih  a  glasului  de  rând  şi  3  stihiri  din  Triod.  „Mărire11  din 
Triod  „şi  acum"  „Prea  binecuvântată  eşti"  şi  doxologia  cea  mare. 


Cu  concursul  corurilor  Bisericii  Domniţa 
Balaşa,  a  Seminarului  Central  şi  sub  con¬ 
ducerea  maeştrilor  artişti  şi  cu  cei  mai  de 
valoare  solişti  şi  soliste.  Profitul  material 
e  destinat  pentru  aşezămintele  şcolare  ale 
societăţii.  Conferenţiari  aleşi  vor  vorbi  la 
Ateneu  despre  problemele,  ce  Ie  preocupă 
societatea,  iar  pentru  înjghebarea  capitalului 
necesar  la  înfiinţarea  miei  şcoale  model,  cu 
internat  pentru  copii  români,  cari  aşa  vor 
fi  salvaţi  de  primejdia  înstrăinării  prin  edu¬ 
caţia  Institutelor  catolice,  se  va  face  cea 
mai  largă  propagandă,  şi  se  vor  folosi  toate 
izvoarele  de  venit... 

Reuniuni  de  femei  avem  şi  noi,  cu  sco¬ 
puri  culturale  şi  mai  ales  economice  (in¬ 
dustria  casnică),  dar  chestia  religioasă  n’a 
izbutit  încă  să  se  avânte  la  cinstea  de  preo¬ 
cupare,  deşi  lipsa  de  educaţie  religioasă  a 
clasei  noastre  culte  trebue  să  ne  pună  pe  griji. 
• 

„Revista  Preoţilor"  din  Timişoara  s’a 
tulburat  pentru  observarea  ce  i-am  făcut 
în  numărul  nostru  trecut,  că  nu  dă  aproape 
nici  o  hrană  sufletească  cetitorilor  şi  că  ar 
fi  bine  să-şi  angajeze  colaboratori  de  seamă. 
Răsfoind  întreagă  colecţia  anului  trecut, 
oricare  cetitor  cn  judecată  obiectivă  se  poate 
convinge  că,  afară  de  câteva  reproduceri 
din  alte  publicaţii  şi  câteva  observaţii  Ia- 


